title: Maxwell (auto)

text: Vuonna 1917 Maxwell kaipasi kasvavan kysynnän täyttämiseksi lisää tuotantotilaa ja sitä oli tarjolla vaikeuksissa olevalla detroitilaisella Chalmers Motor Car Companylla. Yhtiöt neuvottelivat keskinäisen yhteistyösopimuksen, jonka perusteella Maxwell sai tuotantotilaa Chalmers Motorin jättimäisestä Jeffersson Avenuen tehtaasta ja Chalmers saisi autojaan myyntiin Maxwellin verkoston kautta. Loppujen lopuksi Maxwell Motor päätyi Chalmers Motorin omistajaksi.


title: Maxwell (auto)

text: Yhdistelmä toimi aluksi hyvin, mutta ensimmäisen maailmansodan jälkeinen talouden taantuma iski Maxwelliin rajusti. Menestyvä yhtiö velkaantui pahoin, vuonna 1920 autoja valmistui tehtaalta 34 169 kappaletta ja näistä noin 26 000 kappaletta, eli kaksi kolmasosaa vuosituotannosta jäi myymättä. Yhtiössä ehdittiin kuitenkin kiskaisemaan hätäjarru päälle.


title: Maxwell (auto)

text: Vuonna 1921 yhtiön täytyi lopettaa autojen valmistus Chalmersin tehtaalla. Osasyynsä myynnin romahtamiselle oli Maxwellin tuotteiden huonolla laadulla. Loppuvuodelle saatiin parannusta kun huonosti kiinnitetty polttoainesäiliö sai kaksi pantaa yhden sijaan ja heikkoon taka-akseliin tehtiin vahvikkeet. Myöhemmin samana vuonna yhtiö halusi palkata silloisen menestyksekkään autoteollisuuden ammattijohtaja Walter Chryslerin pelastamaan sekä Maxwell Corporation että Chalmers, josta Maxwell omisti nyt 90%. Chrysler suostui, tosin melkoista korvausta vastaan — palkkana 100 000 USD (nykyrahassa n. 1,4 milj. USD) vuodessa sekä tukku yhtiön osakkeita.


title: Maxwell (auto)

text: Ennen kuin Chrysler pystyi alkamaan toimiin, Maxwellin konkurssipesän hoitajien oli asetettava pesä julkiseen pakkohuutokauppaan. Huutokaupassa tarjouksia yhtiöstä antoivat mm. William C. Durant, Studebaker ja monet muut ja pesänhoitajien oli maksettava 10,8 milj. USD (nykyrahassa 150 milj. USD) saadakseen yhtiön omistukseensa ja pystyäkseen luomaan uuden yhtiön nimeltä "Maxwell Motor Corporation". Walter P. Chrysler valittiin yhtiön hallituksen puheenjohtajaksi. Uusi muodostettu yhtiö hankki omistukseensa Chalmers Motor Companyn, kahden miljoonan Yhdysvaltain dollarin (n. 28 milj. USD) kauppahinnasta.


title: Maxwell (auto)

text: Chrysler toi yhtiöön "Kolme Muskettisoturia", luottomiehensä Fred Zederin, Owen Skeltonin ja Carl Breerin, jotka olivat toimineet tiiminä autojen suunnittelussa jo Studebakerilla ja Willysillä. Tiimi työskenteli uuden Chrysler B-mallin suunnitelmien parissa. He käyttivät vuoden 1924 Chalmersia testipetinä kehittäessään uuteen Chrysler-malliin vallankumouksellisia, neljään pyörään vaikuttavia hydraulisia jarruja. Jarrujen esisuunnitelmat olivat lähes käyttökelvoton konsepti, mutta Carl Breer tiimeineen muokkasi niistä toimivan ja lähtökohdistaan lähes tunnistamattomaksi muutetun järjestelmän.


title: Maxwell (auto)

text: Uusi Chrysler esiteltiin yleisölle vuoden 1924 New Yorkin autonäyttelyssä. Pian tämän jälkeen autojen valmistus Chalmers-nimellä lopetettiin.


title: Maxwell (auto)

text: Vuonna 1925 pitkäaikaiset osakejärjestelyt saatiin päätökseen ja Maxwell Motor Corporation uudelleenorganisoitiin nimellä Chrysler Corporation. Walter P. Chrysler oli yhtiön ensimmäinen hallituksen puheenjohtaja sekä pääjohtaja. Viimeinen Maxwell-niminen auto valmistui toukokuussa 1925, kuukautta myöhemmin sen paikan otti ensimmäinen Chrysler Four, joka itse asiassa oli päivitetty Maxwell 25.


title: Majajärvi (Parkano)

text: Majajärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Majajärvi on osa Vuorijoen valuma-aluetta.


title: Majajärvi (Parkano)

text: Järven pituus on 1,4 kilometriä, leveys 1,0 kilometriä ja sen pinta-ala on 46 hehtaaria. Se sijaitsee 8,5 kilometriä Parkanon kirkolta luoteeseen. Siihen laskee pohjoisesta Ritajoki, joka on Iso Ristiharjunlammen, Liejulammen, Vähä Ristiharjunlammen ja Valkeisen yhteinen laskujoki. Myös Korianiemenkankaan suot laskevat järveen idästä ja Saukonsuon ojat luoteesta. Järven oma laskujoki lähtee Jaskarinniemen länsipuolelta ja se laskee 1,1 kilometrin pituisena lasketun Keskisenjärven läpi Vuorijärveen. Järvi on järvenlaskun seurauksena hyvin matala ja sen länsipuolisko on ruohottumassa umpeen. Rantaviivan pituus on 4,2 kilometriä. Se on pääasiassa kangasmaastoa, mutta länsi-, etelä- ja kaakoiskulmassa on peltomaata. Pohjosrannalla on kaksi kosteikkoa. Pohjoisrannassa on saarimainen niemi, jossa sijaitsee vapaa-ajan asunto. Se oli vielä vuoden 1959 peruskartassa Heinäkari niminen saari. Rannoilla on kaksi muuta vapaa-ajan asuntoa ja viisi maatilaa. Seututie 274 ohittaa järven eteläpuolelta ja yhdystie 13325 ohittaa sen itäpuolelta.


title: Majajärvi (Parkano)

text: Jo vuonna 1869 haettiin lupaa suorittaa Vuorijärven kylällä Majajärven, Hanhijärven ja Vuorijärven välisten kanavien perkaus ja kunnostus. Hanke näiden järvien vedenpinnan laskemiseksi on siten täytynyt alkaa aiemmin. Samaa tehtiin vielä 1926, jolloin kanavia anottiin kunnostettavaksi. Vuonna 1929 suoritettiin Majajärven ja Vuorjärven kylien vesijättömaiden jako.


title: Majajärvi (Parkano)

text: Järvenlaskun vaikutuksia voi seurata vertailemalla nykykarttaa 1850-luvun jälkeen tehtyä pitäjänkarttaan. Siinä vedenpinnan korkeuden sääntelyllä oli vain vähn vaikutusta rantaviivan muotoon ja se seuraa melko hyvin nykykarttojen 145 metrin korkeuskäyrää. Joissakin kohdissa huomaa, että aivan niin korkealla järven vedenpinta ei ole ollut, joten vedenpintaa on laskettu vain hieman yli metrin. Keskellä järveä sijaitsi tuolloin pieni saari, joka on nykyään suurentunut ja kantaa nimeä Heinäkari. Pitäjänkartassa ol luoteisosaan ja itärantaan merkitty tulvarantoja. Lounaisrantaan, pohjoisrantaan ja eteläiseen niemeen oli raivattu rantaniittyjä. Ainoat maatilat olivat silloin Majamaa pohjoisrannalla ja Poikeuksen torppa itärannan tuntumassa. Majajärven laskuoja oli hyvin lyhyt ja se laski Keskisenveteen ("Keskinenvesi"), joka oli Vuorijärven suuri lahti.


title: Khow-Ping-Kan

text: Khow-Ping-Kan () on saari Thaimaassa. Saari sijaitsee Phang Ngan lahdella Phuketissa. Se on osa Ao Phang-ngan kansallispuistoa. Khow-Ping-Kanin nimi tarkoittaa toisiinsa nojaavia kukkuloita. Saari koostuu kahdesta kukkulasta, jotka pieni ranta yhdistää.


title: Khow-Ping-Kan

text: Elokuvaa "007 ja kultainen ase" kuvattiin Khow-Ping-Kanilla. Saari oli kuvausten aikaan asumaton, mutta nykyään se on matkailukohde, jossa on useita kauppoja. Se tunnetaan nimellä ”James Bond Island”. Myös viereistä Ko Tapun saarta kutsutaan James Bond Islandiksi.


title: Hanhijärvi (Parkano)

text: Hanhijärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hanhijärvi on osa Vuorijoen valuma-aluetta.


title: Hanhijärvi (Parkano)

text: Järven pituus on 850 metriä, leveys 250 metriä ja sen pinta-ala on 11 hehtaaria. Se sijaitsee Vuorijärven eteläpuolella peltomaan ja suomaaston välissä, missä kulkee Lapinnevalta pohjoiseen Isosaareen ulottuvan hajujakson osa. Järveen laskee etelästä Niininevan, ja lounaasta Takalansuon laskuojat. Lännestä laskee Sarkinkeitaan turvetuotannon laskuvedet. Hanhijärvi laskee Vuorijärveen 800 metriä pitkää perattua laskujokea myöten. Rantaviivan pituus on 2,3 kilometriä pitkä. Rannat ovat idässä harjun reunaa ja lännessä on kosteikkoa, paitsi lounaassa, missä on peltoa. Rannalla on yksi Hanhijärven maatila ja yksi vapaa-ajan asunto. Järven pohjoispuolella kulkee yhdystie 13323 ja lännessä yhdystie 13321.


title: Hanhijärvi (Parkano)


title: Hanhijärvi (Parkano)

text: Vanhassa 1800-luvun pitäjänkartassa järven nimi oli kirjoitettu "Työjärvi" ja sen lounaisrannassa sijaitsi Hanhilahden talo. Järven muoto oli silloin sama kuin mitä nykyinen järvi ja kosteikot muodostavat yhdessä. Tästä voidaan päätellä järvenlaskun onnistuminen. Järvenlasku on ollut helppo tehtävä, sillä uomaa on tarvinnut aluksi syventää vain alajuokulla oleva harjun kohdalta. Työjärvestä oli myös piirretty Työluoma, joka laski lännessä olleesta suoksi kuivatetusta Vähä Työjärvestä. Vanhoissa kartoissa se näkyy vielä lampena, jota kutsuttiin osassa karttoja vain "Työlammeksi".


title: Inverse Records

text: Inverse Records on vuonna 2011 perustettu suomalainen rock-, heavy- ja metallimusiikkiin erikoistunut levy-yhtiö, joka tuottaa myös julkaisupalveluita. Sen päätoimipaikka on Jyväskylä. Inverse Records on osa Inverse Music Groupia, johon kuuluu myös Secret Entertainment.


title: Hanhijärvi

text: Hanhijärvi on Suomessa hyvin yleinen paikannimi. Kansalaisen Karttapaikan mukaan Hanhijärven paikkoja tai vesistöjä on 64 kappaletta.


title: Max Jones

text: Max Jones (s. 17. helmikuuta 1998 Rochester, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Anaheim Ducksin organisaatiossa. Hän pelannee lähinnä AHL-joukkue San Diego Gullsissa. Ducks varasi Jonesin ensimmäisellä kierroksella 24. pelaajana . Hän on pelipaikaltaan vasen laitahyökkääjä.


title: Max Jones

text: Elite Prospects -sivuston Curtis Joen mukaan hän on pelityyliltään työteliäs voimahyökkääjä, joka on monipuolinen sekä vahva ja luova kiekollisena. Jones on myös nopea ja voimakas pelaaja, joka taitaa maalinedustapelaamisen.


title: Max Jones

text: Jones pelasi kaudella 2010–2011 Belle Tiren, kaudella 2011–2012 Honeybakedin ja kaudella 2012–2013 Compuwaren junioreissa. Kaudeksi 2013–2014 hän palasi Honeybakediin ja voitti 123 minuutillaan koko HPHL-junioriliigan jäähypörssin. London Knights varasi Jonesin 18. pelaajana OHL:n varaustilaisuudessa 2014. Hän siirtyi kaudeksi 2014–2015 kuitenkin Yhdysvaltain maajoukkueen kehitysohjelmaan ja pelasi mm. USHL-junioriliigaa.


title: Max Jones

text: Kaudeksi 2015–2016 Jones siirtyi hänet vuotta aiemmin varanneen OHL-joukkue London Knightsin riveihin. Hänen tulokaskautensa toi runkosarjassa 52 tehopistettä. 28. maaliskuuta 2016 pelatussa kolmannessa neljännesvälieräottelussa vieraissa Owen Sound Attackia vastaan Jones taklasi juuri kiekon saanutta vastustajajoukkueen Justin Brackia voimakkaasta kohti ylävartaloa. Jonesin taklaus kohdistui Brackin päähän ja hän sai teostaan viiden minuutin rangaistuksen sekä ulosajon. Brack loukkaantui tilanteessa. Jones herätti huomiota nauramalla ulosajonsa jälkeen. Hän sai sittemmin OHL:ltä peräti 12 ottelun mittaisen pelikiellon, jota ankaroitti Brackin haavoittuvuus, loukkaantuminen ja taklauksen osuminen päähän. Jones palasi kaukaloihin OHL: finaaleissa, jotka päättyivät mestaruuteen eli J. Ross Robertson Cupiin. Hän voitti Knightsin kanssa myös Memorial Cupin. Jones pelasi kauden aikana sekä CHL Top Prospects Gamessa että CCM/USA Hockey All-American Prospects Gamessa.


title: Max Jones

text: Anaheim Ducks varasi Jonesin ensimmäisellä kierroksella 24. pelaajana . Hän teki jo saman vuoden elokuussa seuran kanssa kolmivuotisen tulokassopimuksen. Jones jatkoi kaudella 2016–2017 Knightsin OHL-joukkueessa, jossa hän pelasi runkosarjassa loukkaantumisen vuoksi vain 33 ottelua. Jones teki niissä kuitenkin yli piste per peli -tahdilla 36 tehopistettä. Pudotuspeleissä hän teki 14 ottelussa 12 tehopistettä. Jones jakoi Knightsin sisäisen tehotilaston voiton Evan Bouchardin kanssa lukemalla +4. OHL-kauden päätteeksi, huhtikuussa 2018 hän siirtyi amatööritry-out -sopimuksella AHL-joukkue San Diego Gullsin vahvuuteen. Jones pelasi siellä yhdeksän playoff-ottelua tehopistein 1+1=2.


title: Max Jones

text: Syksyn 2017 harjoitusleirin päätteeksi Anaheim Ducks lähetti Jonesin London Knightsin OHL-joukkueeseen. Hän nousi joukkueen varakapteeniksi. Tammikuussa 2018 Knights kauppasi Jonesin Kingston Frontenacsiin vaihdossa hyökkääjä Sergei Popoviin sekä kesän 2023 toisen ja kesän 2021 kolmannen kierroksen varausvuoroon. Hänen runkosarjansa päättyi kuitenkin kuuden ottelun jälkeen peukalomurtumaan, joka piti Jonesin myös sivussa seitsemästä ensimmäisestä playoff-ottelusta.


title: Max Jones

text: Jonesilta jäi Ducksin syksyn 2018 harjoitusleiri väliin peukalovamman vuoksi. Kuntouduttuaan seura lähetti hänet lokakuun lopulla San Diego Gullsin AHL-joukkueeseen.


title: Max Jones

text: Jones pelasi alle 20-vuotiaiden MM-kilpailuissa vuonna 2018, jolloin hän voitti pronssia. Jones pelasi myös World U-17 Hockey Challengessa vuonna 2015, jolloin hän voitti hopeaa. Jones voitti koko turnauksen maalipörssin seitsemällä osumallaan ja sijoittui pistepörssissä toiseksi edellään vain joukkuetoveri Clayton Keller.


title: Max Jones

text: Jonesin isoveli Mitch pelaa puolustajana ECHL-joukkue Cincinnati Cyclonesissa. Veljesten isä Brad Jones pelasi omalla urallaan NHL:ssä hyökkääjänä 148 runkosarjaottelua.


title: Logan Brown

text: Logan Brown (s. 5. maaliskuuta 1998 Raleigh, Pohjois-Carolina, Yhdysvallat) on yhdysvaltalais-kanadalainen jääkiekkoilija, joka pelaa NHL-seura Ottawa Senatorsin organisaatiossa. Senators varasi Brownin ensimmäisellä kierroksella 11. pelaajana kesällä . Hän on pelipaikaltaan keskushyökkääjä. Eliteprospects.com -sivuston Tyler Parchemin mukaan isokokoinen Brown on pelityyliltään kahden suunnan sentteri, joka pystyy olemaan kuitenkin dominoiva hyökkäyspäässä. Hänen mukaansa Brown käyttää isoa kokoa hyväkseen ja hän on hyvä suojaamaan kiekkoa, aloittamaan, laukomaan ja syöttämään. Brown ei ole kokoisekseen kuitenkaan kovin fyysinen. Häntä on yleisesti verrattu pelityyliltään Joe Thorntoniin.


title: Logan Brown

text: Brown on St. Louis Bluesin junioreiden kasvatti. Kaudella 2012–2013 hän osallistui yhtenä kolmesta yhdysvaltalaispelaajasta IIHF Development Campille. USHL-joukkue Indiana ice varasi Brownin 346. pelaajana kesällä 2013. Hän pelasi kaudella 2013–2014 HPHL-junioriliigaa Indiana Jr. Icessa ja toimi joukkueensa varakapteenina.


title: Logan Brown

text: Niagara IceDogs varasi Brownin koko OHL:n varaustilaisuuden kuudentena pelaajana ja ensimmäisenä yhdysvaltalaispelaajana kesällä 2014. Saman vuoden elokuussa IceDogs kuitenkin kauppasi hänet Windsor Spitfiresiin vaihdossa vuosien 2015, 2017 ja 2018 toisen kierroksen, vuosien 2016 ja 2018 kolmannen sekä vuoden 2017 14. kierroksen varausvuoroihin. Brown siirtyi Spitfiresiin kaudeksi 2014–2015, jolloin hän oli joukkueen neljänneksi paras pistemies tehoilla 17+26=43. Brown valittiin kauden päätteeksi OHL:n tulokkaiden toiseen tähdistökentälliseen.


title: Logan Brown

text: Kaudella 2015–2016 Brown oli Spitfiresin paras syöttäjä ja toiseksi paras pistemies Christian Fischerin jälkeen. Pudotuspeleissä hän oli joukkueen paras syöttäjä ja jakoi Spitfiresin sisäisen pistepörssin voiton Bradley Latourin kanssa. Brown pelasi kauden aikana myös CHL Top Prospects Gamessa. Hän piipahti lisäksi Yhdysvaltain maajoukkueen kehitysohjelmassa. Brown pelasi kauden aikana myös CCM/USA Hockey All-American Prospects Gamessa.


title: Logan Brown

text: Ottawa Senators varasi Brownin ensimmäisellä kierroksella 11. pelaajana . Hän teki jo saman vuoden elokuussa seuran kanssa kolmivuotisen tulokassopimuksen.


title: Logan Brown

text: Brown edusti Yhdysvaltoja alle 18-vuotiaiden MM-kilpailuissa vuonna 2016, jolloin hän voitti pronssia. Brown teki Kanadaa vastaan pelatussa pronssiottelussa tehot 2+1=3 ja hänen toinen maalinsa jäi Yhdysvaltain 10-3-murskavoittoon päättyneen ottelun ratkaisumaaliksi. Brown palkittiin joukkueensa ottelun parhaana pelaajana. Hän putosi viimeisenä Yhdysvaltain alle 20-vuotiaiden MM-joukkueesta vuoden 2017 turnaukseen MM-leirityksen loppupuolella.


title: Logan Brown

text: Brownin pikkuveli Caden pelaa myös jääkiekkoa. Veljesten isä Jeff Brown pelasi omalla urallaan puolustajana pudotuspelit mukaan lukien yli 800 NHL-ottelua. Nykyään Jeff toimii OHL-joukkue Ottawa 67'sin päävalmentajana ja toimitusjohtajana. Hän valmensi aiemmin Logania Indiana Icessa.


title: Mihail Sergatšov

text: Mihail Aleksandrovitš Sergatšov (, s. 25. kesäkuuta 1998 Nižnekamsk, Venäjä) on venäläinen jääkiekkoilija, joka pelaa NHL-joukkue Tampa Bay Lightningissä. Montreal Canadiens varasi Sergatšovin 9.varauksena .


title: Mihail Sergatšov

text: Sergatšov pelasi suurimman osan junioriurastaan Venäjällä, jossa edusti MHL-joukkue Irbis Kazania. Hän edusti Venäjän alle 17-vuotiaiden maajoukkuetta vuonna 2015 tehden sen riveissä yhden maalin ja voittaen ikäluokan maailmanmestaruuden. Hän pelasi myös alle 18-vuotiaiden maailmanmestaruuskilpailuissa, joissa ei saanut tehopisteitä.


title: Mihail Sergatšov

text: Sergatšov varattiin kuudentena pelaajana CHL:n varaustilaisuudessa Windsor Spitfiresiin.


title: Kieffer Bellows

text: Kieffer Bellows (s. 10. kesäkuuta 1998 Edina, Minnesota, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue New York Islandersin organisaatiossa. Hän pelannee lähinnä AHL-joukkue Bridgeport Sound Tigersissa. Islanders varasi Bellowsin ensimmäisellä kierroksella 19. pelaajana . Hän on pelipaikaltaan vasen laitahyökkääjä, mutta Bellows osaa pelata myös keskellä.


title: Kieffer Bellows

text: Jatkoaika.com -sivuston Marco Bambinon mukaan Bellows on vahva voimahyökkääjä, jonka pelissä yhdistyvät maalinteko ja fyysisyys. Bambinon mukaan hän suojaa kiekkoa vahvasti, ajaa suoraviivaisesti maalille ja on korkean luokan viimeistelijä. Bellows tarvitsee kuitenkin vierelleen hyvän pelintekijän, jotta hänestä saadaan parhaat tehot irti.


title: Kieffer Bellows

text: Portland Winterhawks varasi Bellowsin 142. pelaajana WHL:n varaustilaisuudessa 2013. Hän pelasi kauden 2013–2014 Edina High Schoolin joukkueessa, jonka jälkeen Sioux Falls Stampede varasi Bellowsin 13. pelaajana USHL:n varaustilaisuudessa 2014. Hän siirtyi joukkueeseen kaudeksi 2014–2015. Bellows oli Stampeden paras pistemies ja maalintekijä tehoilla 33+19=52. Hän sijoittui koko USHL:n maalipörssissä viidenneksi. Bellows sijoittui myös yhdeksällä osumallaan koko liigan pudotuspelien maalipörssissä toiseksi edellään vain joukkuetoveri Troy Loggins. Hän voitti kauden päätteeksi USHL:n mestaruuden, Clark Cupin ja valittiin liigan vuoden tulokkaaksi, ensimmäiseen tähdistökentälliseen ja tulokkaiden tähdistökentälliseen.


title: Kieffer Bellows

text: Kaudeksi 2015–2016 Bellows siirtyi Yhdysvaltain maajoukkueen kehitysohjelman mukaan ja hän pelasi kauden aikana mm. USHL-liigaa. Bellows pelasi kauden aikana myös CCM/USA Hockey All-American Prospects Gamessa.


title: Kieffer Bellows

text: New York Islanders varasi Bellowsin ensimmäisellä kierroksella 19. pelaajana . Hän siirtyi kaudeksi 2016–2017 Bostonin yliopistojoukkueeseen. Bellows kuitenkin jätti yliopiston kesken "Freshman -vuotensa" jälkeen ja siirtyi kaudeksi 2017–2018 hänet neljä vuotta aiemmin varanneeseen Portland Winterhawksin WHL-joukkueeseen. Syyskuussa 2017 Bellows teki kolmivuotisen tulokassopimuksen Islandersin kanssa. Hän oli Winterhawksin toiseksi paras maalintekijä ja kolmanneksi paras pistemies tehoilla 41+33=74. Pudotuspeleissä Bellows oli joukkueen paras syöttäjä ja jakoi sisäisen pistepörssin voiton Cody Glassin kanssa tehoilla 3+10=13.


title: Kieffer Bellows

text: Syksyn 2018 harjoitusleirin päätteeksi Islanders lähetti Bellowsin AHL-joukkue Bridgeport Sound Tigersin vahvuuteen.


title: Kieffer Bellows

text: Bellows edusti Yhdysvaltoja alle 20-vuotiaiden MM-kilpailuissa vuosina 2017 ja 2018, joista ensimmäinen turnaus päättyi maailmanmestaruuteen ja jälkimmäinen turnaus pronssiin. Vuoden 2018 turnauksessa hän toimi joukkueensa varakapteenina. Bellows teki Venäjää vastaan pelatussa puolivälieräottelussa kaksi maalia, joista toinen jäi Yhdysvaltain 4–2-voittoon päättyneen ottelun ratkaisumaaliksi. Hänet valittiin joukkueensa ottelun parhaaksi pelaajaksi. Bellows voitti koko turnauksen maalipörssin yhdeksällä osumallaan ja hänet valittiin tähdistökentälliseen. Valmennus valitsi Bellowsin joukkueensa turnauksen yhdeksi kolmesta parhaasta pelaajasta.


title: Kieffer Bellows

text: Bellows pelasi myös alle 18-vuotiaiden MM-kilpailuissa vuonna 2016, jolloin hän voitti pronssia. Bellows valittiin Latviaa vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.


title: Kieffer Bellows

text: Bellowsin kanadalainen isä Brian pelasi omalla urallaan pudotuspelit mukaan lukien yli 1300 NHL-ottelua. Hän voitti Stanley Cupin Montréal Canadiensissa vuonna 1993.


title: Xavier de Le Rue

text: Xavier de Le Rue (s. 1. heinäkuuta 1979 Lannemezan) on ranskalainen uransa päättänyt lumilautailija. 176 senttimetriä pitkä ja 82 kilogrammaa painava de Le Rue kilpaili lumilautakrossissa. Hän edusti SC St. Lary -seuraa.


title: Xavier de Le Rue

text: De Le Rue osallistui urallaan kaksiin talviolympialaisiin, vuosina 2006 ja 2010. Parhaimmillaan hän oli 18. vuonna 2006 Torinossa. MM-kilpailuihin de Le Rue osallistui kolmesti saavuttaen kultaa vuosilta 2003 ja 2007 sekä hopeaa vuodelta 2009. Voitettuaan toisen MM-kultansa de Le Ruesta tuli historian ensimmäinen kaksinkertainen lumilautakrossin maailmanmestari. Nuorten MM-kilpailuista de Le Rue saavutti yhden hopean suurpujottelusta.


title: Xavier de Le Rue

text: De Le Rue kilpaili maailmancupissa vuosina 1997–2014. Hän saavutti 11 osakilpailuvoittoa ja 20 palkintosijaa. Lisäksi hän saavutti lumilautakrossin kokonaiskilpailun voiton kolmesti peräkkäin kausilla 2002–2003, 2003–2004 ja 2004–2005. Hän on ainoa mies, joka on pystynyt tähän saavutukseen. De Le Rue lopetti uransa vuonna 2014.


title: Xavier de Le Rue

text: De Le Ruen pikkuveli Paul-Henri de Le Rue on lumilautakrossin olympiamitalisti.


title: Kuuhimojärvi

text: Kuuhimojärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kuuhimojärvi on osa Vuorijoen valuma-aluetta.


title: Kuuhimojärvi

text: Järven pituus on 1,8 kilometriä, leveys 450 metriä ja sen pinta-ala on 34 hehtaaria. Se sijaitsee Parkanon kirkolta 6 kilometriä koilliseen Vuorijärven kylässä. Siihen laskee seitsemän suo-ojaa ympäröiviltä soilta. Suo-ojia myöten laskee myös Vähä-Kuuhimon ja Kivilammen vedet. Järven oma laskuoja laskee 1,4 kilometriä pitkää laskuojaa myöten Vuorijärveen. Järvi hieman kivinen ja siinä on yksi pieni saari. Rantaviivan pituus on 3,3 kilometriä. Rannoille on rakennettu neljä vapaa-ajan asuntoa. Kolmen maatilan pelloista yksi ulottuu järvenrantaan asti.


title: Vähä-Kuuhimo

text: Vähä-Kuuhimo on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä-Kuuhimo on osa Vuorijoen valuma-aluetta.


title: Vähä-Kuuhimo

text: Järven pituus on 350 metriä, leveys 250 metriä ja sen pinta-ala on 5,5 hehtaaria. Se sijaitsee Ristinevalla noin viisi kilometriä Parkanon kirkolta luoteeseen. Siihen laskee toistakymmentä suo-ojaa, joista yksi on samalla järven laskuoja. Laskuoja laskee kilometrin pituisena Kuuhimojärveen. Rantaviiva on 950 metriä pitkä ja rannat ovat suota. Rannoille on rakennettu kaksi vapaa-ajan asuntoa, joille johtaa tiet seututieltä 274.


title: Angelo Parisi

text: Angelo Parisi (s. 3. tammikuuta 1953 Arpino, Italia) on italialaissyntyinen uransa päättänyt judon olympiavoittaja, joka edusti urallaan Isoa-Britanniaa ja Ranskaa. 185 senttimetriä pitkä ja 110 kilogrammaa urallaan painanut Parisi kilpaili yli 95-kiloisten sarjassa.


title: Angelo Parisi

text: Parisi syntyi Italiassa, mutta kasvoi Isossa-Britanniassa, jonka väreissä hän voitti olympiapronssia avoimesta luokasta vuoden 1972 kesäolympialaisissa Münchenissä. Ison-Britannian väreissä Parisi saavutti myös kaksi EM-kultaa ja yhden -pronssin. Parisi avioitui ranskalaisen naisen kanssa ja sai näin ollen Ranskan kansalaisuuden. Hän saavutti olympiakultaa yli 95-kiloisista ja -hopeaa avoimesta luokasta vuoden 1980 kesäolympialaisissa Moskovassa edustaen Ranskaa. Vielä vuoden 1984 kesäolympialaisissa Los Angelesissa Parisi saavutti hopeaa yli 95-kiloisista. EM-kilpailuista Parisi voitti Ranskan edustajana kuusi kultaa, yhtä monta hopeaa ja kaksi pronssia.


title: Vähä Ristiharjunlampi

text: Vähä Ristiharjunlampi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Ristiharjunlampi on osa Vuorijoen valuma-aluetta.


title: Vähä Ristiharjunlampi

text: Järven pituus on 200 metriä, leveys 100 metriä ja sen pinta-ala on 1,4 hehtaaria. Se sijaitsee Ristiharjulla noin 11 kilometriä luoteeseen Parkanon kirkolta kohdassa, jossa Ristiharjun koillishaara on alkanut. Lampea ympäröivä suo on tiheästi ojitettu ja lampeen laskeekin neljä suo-ojaa. Eteläisin oja on samalla laskuoja, joka laskee Liejulammen kautta vedet Iso Ristiharjunlampeen. Rantaviiva on 500 metriä pitkä ja sen harjunpuoleisella rannalla olevalla rinteellä on yksi vapaa-ajan asunto, jonne pääsee Ristiharjulta tulevaa tietä pitkin.


title: Iso Ristiharjunlampi

text: Iso Ristiharjunlampi on Pirkanmaalla Parkanossa Latosuonperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Ristiharjunlampi on osa Vuorijoen valuma-aluetta.


title: Iso Ristiharjunlampi

text: Järven pituus on 400 metriä, leveys 300 metriä ja sen pinta-ala on 6,2 hehtaaria. Se sijaitsee Ristiharjun eteläpuolella harjujen kainalossa suolla yhdessä Liejulammen kanssa. Länsiranta on harjun rinnettä, mutta muuten rannat ovat suomaata. Siihen laskee toistakymmentä suo-ojaa, jotka tuovat ympäröivän suon vedet. Yksi ojista on Liejulammen ja Vähä Ristiharjunlammen yhteinen laskuoja. Lammen oma laskuoja lähtee järven eteläpäästä ja on Ristiharjun maatilan eteläpuolella suon johto-oja, joka kääntyy länteen ja yhtyy Ritajokeen. Johto-ojaan yhtyy idästä myös Valkeisen laskuoja. Etelänpuoleisella niemellä ja harjun rinteellä on kaksi vapaa-ajan asuntoa. Niille pääsee seututieltä 274 erkanevalta, harjun päällä kulkevalta, tieltä.


title: Jonathan Maxwell

text: Jonathan Dixon Maxwell (1864, Howard County, Indiana – 8. maaliskuuta 1928, Tarrytown, New York) oli amerikkalainen keksijä ja autoilun sekä ajoneuvojen valmistuksen pioneeri. Vuonna 1903 hän oli mukana perustamassa Maxwell-Briscoe -yhtiötä, josta myöhemmin muodostettiin Chrysler Corporation.


title: Jonathan Maxwell

text: Jonathan syntyi Joseph Maxwellin ja Nancy Pattonin kuusilapsisen perheen nuorimmaisena. Hänen lapsuus- ja nuoruusajoistaan ei ole liiemmälti kirjallista tietoa. Hän on kuitenkin ollut mitä ilmeisimmin teknisesti hyvin lahjakas sekä innovatiivinen, itseoppinut mekaanikko.


title: Jonathan Maxwell

text: Hän työskenteli n. vuoden 1894 paikkeilla Indianan Kokomossa sijaineessa polkupyöräverstaassa, jonka omistivat veljekset Elmer ja Edgar Apperson. Appersonit olivat yhdessä keksijä Elwood Haynesin kanssa suunnittelemassa ja rakentamassa yhtä Amerikan ensimmäistä moottoriajoneuvoa ja Maxwell oli mukana avustamassa. Appersonit ja Haynes perustivat vuonna 1896 ajoneuvoja valmistaneen Haynes-Apperson Companyn, joka oli Indianan ensimmäinen ajoneuvotehdas ja myös ensimmäisten joukossa Yhdysvalloissa.


title: Jonathan Maxwell

text: Tästä työstä Maxwellin tie kulki rautatiekaluston suunnittelun ja valmistuksen pariin. Ensiaskeleitaan ottava autoteollisuus kuitenkin veti häntä puoleensa ja vuosisadan vaihteen tienoilla hän oli mukana Ransom Oldsin Olds Motor Worksin toiminnassa Michiganin Lansingissä. Täällä hän tapasi erään amerikkalaisen ajoneuvojen suunnittelun varhaisen vaikuttajan, Charles Kingin, joka oli tehnyt ensimmäiset suunnitelmansa autosta jo vuonna 1893 ja ajanut ensimmäisen koeajon omalla autollaan vuonna 1896. Maxwell ja King perustivat autojen valmistusta varten vuonna 1902 Northern Manufacturing Companyn. Yhtiön valmistamissa autoissa käytettiin Maxwellin suunnittelemaa moottoria, joka oli aiempaan, Kingin kehittämään moottoriin verrattuna, edistyksellisempi ja etenkin hiljaisempi. Tämän ansiosta heidän autojaan mainostettiin nimellä "Silent Northern".


title: Jonathan Maxwell

text: Maxwell jätti Northern Companyn vuonna 1903 ja lyöttäytyi yhteen, tuolloin David Buickin kanssa yhteistyötä autojen parissa tehneen Benjamin Briscoen kanssa, ja he perustivat yhdessä Maxwell-Briscoe Motor Companyn. Jonathan teki suunnitelmat ensimmäisestä hänen omaa nimeään kantavasta autosta. Parivaljakko aloitti Maxwell-merkkisten autojen valmistamisen New Yorkin Tarrytownissa, Mobile Company of Americalta tyhjiksi jääneissä tiloissa, heinäkuussa 1904. Ensimmäisen toimintavuotensa aikana yhtiö valmisti 532 kappaletta autoja. Hinnaltaan edullinen, kaksisylinterisellä moottorilla varustettu Maxwell runabout oli Yhdysvaltain markkinoilla ensimmäinen, jossa käytettiin metallista prässättyjä koripeltejä. Benjamin Briscoe omisti veljensä Frankin kanssa metallin muotoprässäykseen erikoistuneen yhtiön. Maxwell oli myös ensimmäisiä autoja, joissa voimansiirtoon moottorilta taka-akselille käytettiin ketjuvedon sijaan kardaania. Työuransa aikana Jonathan Maxwelilla oli nimissään 19 patenttia. Vuonna 1907 yhtiölle valmistui Indianan Newcastleen uusi tehdas, josta tuli myöhemmin yksi Chryslerin päätuotantolaitoksista. Vuoteen 1908 saavuttaessa Maxwell-Briscoe Motor Company oli Fordin, Buickin ja REOn ohella yksi neljästä Yhdysvaltain suurimmasta ajoneuvovalmistajasta.


title: Jonathan Maxwell

text: Maxwellin kaksisylinteristen tourabout-mallien ja suurempien nelisylinteristen autojen valmistus jatkui menestyksekkäänä aina vuoteen 1912 saakka, jolloin Maxwellin ja Briscoen organisoima, monta automerkkiä hallussaan pitänyt, General Motorsin vastavoimaksi luotu United States Motor Company ajautui talousvaikeuksiin. Jonathan Maxwellin ja Benjamin Briscoen tiet erkanivat, Briscoen lähtiessä valmistamaan autoja Ranskaan. Jonathan Maxwell vetäytyi U.S. Motorin johdosta ja autoteollisuuden parista vuonna 1913.


title: Näkymätön muste

text: Näkymätön muste eli salamuste on muste, jolla kirjoitettu teksti on joko alusta lähtien näkymätöntä tai tulee sellaiseksi pian myöhemmin, mutta voidaan sopivalla keinolla saada myöhemmin jälleen näkyväksi. Näkymättömät musteet ovat yksi steganografian muoto.


title: Näkymätön muste

text: Näkymätöntä mustetta voidaan käyttää erikoisvalmisteisella mustekynällä, leimasimella tai täytekynällä, mutta myös hammastikulla tai nesteeseen kastetulla sormella. Kun muste on kuivunut, paperi tai muu pinta, jolle sillä on kirjoitettu, näyttää tyhjältä ikään kuin siihen ei olisi mitään kirjoitettukaan. Musteet, jotka saadaan näkyviin kemiallisen reaktion avulla, voivat perustua esimerkiksi pH-indikaattoreihin, joiden väri muuttuu happojen tai emästen vaikutuksista, tai samantapaisiin reaktioihin, joita sinikopioinnissa käytetään. Aine, jolla teksti saadaan näkyväksi, voidaan levittää spraypullosta, mutta se voi olla höyryn muodossa, esimerkiksi ammoniakkihöyryt, joilla fenoliftaleiinimuste saadaan näkyviin.


title: Näkymätön muste

text: Käytetyn näkymättömän musteen tyypistä riippuen teksti voidaan saada näkyviin eri tavoin, tavallisimmin joko kuumentamalla paperia, jonkin sopivan kemikaalin tai siihen kohdistetun ultraviolettisäteilyn avulla.


title: Näkymätön muste

text: On olemassa lähinnä leikkikaluiksi tarkoitettuja kaksikärkisiä kyniä, joiden toisessa päässä on kärki näkymättömällä musteella kirjoittamista varten, toisessa päässä tekstin näkyviin saamista varten. Näkymättömällä musteella painetaan toisinaan myös kirjoihin, varsinkin lastenkirjoihin osia kuvista tai tekstistä, jolloin kirjan mukana on "dekoodauskynä", jonka avulla kuvien ja tekstin näkymättömät osat saadaan näkyviin. Tällä tavoin voidaan esimerkiksi kirjassa esitettyjen kysymysten ja arvoitusten vastaukset tai jotkin kuvan osat piilottaa näkyvistä, kunnes lukija haluaa saada ne esiin.


title: Näkymätön muste

text: Varmuusmerkkauskynät eli ultraviolettikynät (UV-kynät) sisältävät fluoresoivaa mustetta, josta lähtee valoa ultraviolettisäteilyn osuessa siihen. Niillä tehdään usein arvoesineisiin merkintöjä murtovarkauksien varalta. On olemassa erityisiä varmuusmerkkauskyniä, joilla tällaisia merkintöjä voidaan tehdä huokosettomillekin pinnoille kuten lasiin, muoviin tai metalliin. Esineen pinnalle levitetty muste saadaan näkyviin mustavalolampun tai ultraviolettisäteilylähteen avulla. Kaupallisesti saatavilla olevat merkkauskynät ovat paljon käytetty vastatoimi rikoksia vastaan.


title: Näkymätön muste

text: Jotkin kaupallisesti saatavilla olevat näkymättömät musteet loistavat ultraviolettisäteilyn vaikutuksesta varsin voimakkaastikin ja monivärisinä. Sellaisia käytetään esimerkiksi käsien leimaamiseen pääsymaksullisissa tilaisuuksissa, jolloin maksun kerran suorittaneet mutta paikalta välillä poistuneet voidaan päästää uudestaan sisään.


title: Näkymätön muste

text: Muutamat mustetyypit ovat näkymättömiä vain tietyillä pinnoilla mutta toisenlaisilla pinnoilla näkyviä.


title: Näkymätön muste

text: Nykyään näkymättömiä musteita valmistetaan myös tietokoneiden mustesuihkutulostimia varten. Sellaiset musteet näkyvät yleensä ultraviolettivalossa. Niitä käytetään esimerkiksi tulostettaessa lomakkeisiin merkintöjä, jotka on tarkoitettu vain niillä tehtyjen hakemusten käsittelijöitä, ei hakemusten tekijöitä varten. Jotkin Yhdysvaltojen postin (United States Postal Service) lajittelukeskukset merkitsevät kirjekuoriin vain ultraviolettivalossa näkyvät viivakoodit eri toimipisteissä edelleen tapahtuvaa käsittelyä varten, jolloin näin tehdyt viivakoodit eivät näy kirjeiden vastaanottajille.


title: Näkymätön muste

text: Joskus mutta harvoin näkymättömiä musteita käytetään myös taiteellisin tarkoituksiin. Silloin se on yleensä, joskaan ei aina, kehitetty näkyväksi. Jotkut taiteilijat saavat aikaan erikoisia vaikutelmia käyttämällä näkymättömiä tai muutoin reaktiivisia musteita ja maaleja, jotta teokset näyttäisivät ultraviolettivalon niihin osuessa erilaisilta kuin muutoin.


title: Näkymätön muste

text: Lisäksi on kehitetty Scantegrity II -niminen äänestysjärjestelmä, jossa näkymättömän musteen avulla tehdään äänestäjälle mahdolliseksi saada vahvistusilmoitus vain hänen valitsemalleen äänestysvaihtoehdolle.


title: Näkymätön muste

text: Riippuu käyttötarkoituksesta, mikä kulloinkin on paras näkymätön muste. Esimerkiksi omaisuuden merkitsemiseen soveltuu parhaiten muste, joka on helppo lukea ultraviolettivalossa, kun taas vakoilijoiden käyttöön sellainen olisi liian helposti paljastettavissa, sillä suurikin joukko kirjeitä voitaisiin ultraviolettisäteilyn avulla lukea varsin nopeasti.


title: Näkymätön muste

text: Näkymättömillä musteilla ei tekstiä voida salata ulkopuolisilta, jos he ovat päättäväisiä ja hyvin varustautuneita, joskin toisaalta on työlästä paljastaa suuri joukko sillä kirjoitettuja tekstejä. Jos elektronisen salakirjoituksen avain joutuu ulkopuolisen haltuun, tämän on helpompi avata sillä miljoonia salattuja viestejä kuin edes pieni osa vastaavasta määrästä näkymättömällä musteella kirjoitettuja kirjeitä. Diktatuurivaltioissa on tyypillisesti suuri joukko henkilökuntaa, joka vakoilee muita kansalaisia, mutta useimmissa muissa maissa on voimassa kirjesalaisuus, josta on säädetty poikkeuksia vain erityisestä syistä epäilyksenalaisiksi joutuneiden henkilöiden osalta.


title: Näkymätön muste

text: Toisessa maailmansodassa brittiläinen Special Operations Executive (SOE) listasi "ihanteelliselle" näkymättömälle musteelle seuraavat ominaisuudet:Käytäntö osoitti, että kohdat 6 ja 9 olivat yleensä yhteensopimattomat. SOE:n agentit eivät halunneet vaarantaa henkiään turvautumalla epäluotettaviin musteisiin, joista monet olivat peräisin ensimmäisen maailmansodan ajalta. Yleensä SOE käytti näkymättömiä musteita tiedonvälityksen varakeinona, kun muut, turvallisemmat menetelmät eivät olleet käytettävissä. SOE:n tiedettiin tarjoavan kentällä toimiville agenteilleen erikoismusteita, jottei heidän tarvinnut itse selvittää, mitä saatavilla olevia kemikaaleja tarkoitukseen voitiin käyttää. Kun agenttien oli pakko itse valita jokin aine, heitä neuvottiin laimentamaan näkymätöntä mustettaan mahdollisimman paljon, jotta sen paljastumisen riski olisi mahdollisimman pieni.


title: Näkymätön muste

text:
Tarpeeksi päättäväinen henkilö voi saada minkä tahansa näkymättömän musteen näkyväksi, mutta sitä rajoittaa yleensä käytettävissä oleva aika, sillä suuren paperimäärän tutkiminen sen selvittämiseksi, onko noissakin niistä salaisia viestejä, kestää helposti monta tuntia. Näkymättömän musteen käyttö viestin salaamiseen onnistuukin parhaiten, jos ne, joilta se halutaan salata, eivät osaa edes epäillä sellaista käytetyn.
Vaikka muste sinänsä on näkymätöntä, sillä kirjoittaminen voi jättää paperiin kynän raapaisujälkiä tai epätasaisuutta tai se voi muuttaa paperin heijastusominaisuuksia tekemällä sen kiiltävämmäksi tai vähemmän kiiltäväksi. Tällaiset jäljet tarkkaavainen havaitsija voi helposti huomata ainakin kirkkaassa valossa tai suurennuslasin avulla. Jos päälle on kirjoitettu jokin näkyvä teksti, jotkin siinä esiintyvät avainsanat tai oudot koodisanat saattavat herättää epäilyksiä, että samalla paperilla on jokin näkymättömällä musteella kirjoitettu viesti. Näkymätön muste ei myöskään ole tehokas salauskeino kiiltävillä tai hyvin ohuilla paperilaaduilla, sillä niissä oleva liisteri estää mustetta imeytymästä syvälle paperiin ja siten se on helposti nähtävissä, varsinkin vilkkuvassa valossa. On kuitenkin kaupallisesti saatavissa ei-huokoisille pinnoille tarkoitettuja musteita, jotka näkyvät vain ultraviolettivalossa.


title: Näkymätön muste

text: Ultraviolettivalon tai jodihöyryssä useimmilla näkymättömillä musteilla kirjoitetut viestit saadaan helposti näkyviin tarvitsematta ensin kehittää niitä niin, että ne tulevat pysyvästi näkyviksi. Tällä tavalla viestin välittäjä tai esimerkiksi sensuuriviranomainen voi saada viestin sisällön selville ja lähettää kirjeen sen jälkeen tarkoitetulle vastaanottajalle, joka ei voi havaita, että joku muu on jo lukenut viestin.


title: Näkymätön muste

text: Seuraavassa näkymättömät musteet on lueteltu sen mukaan, millä tavoin niillä kirjoitetut viestit saadaan näkyviin. Jotkin niistä, erityisesti orgaaniset aineet ja useiden kemikaalien seokset voidaan kuitenkin saada näkyviin useammallakin tavalla. Esimerkiksi saippuavedellä kirjoitettu teksti voidaan saada näkyviin kuumentamalla, antamalla sen reagoida fenoliftaleiinin kanssa, kohdistamalla siihen ultravioltettivalo tai jodihöyryn avulla.


title: Näkymätön muste

text: Jotkin näistä ovat orgaanisia yhdisteitä, jotka hapettuvat kuumassa ja tulevat silloin tavallisesti ruskeiksi. Tarkoitukseen käy mikä tahansa hapan neste. Turvallisin tapa on käyttää jotakin seuraavista aineista näkymättömänä musteena on laimentaa se, yleensä vedellä, lähelle pienintä pitoisuutta, jolla se vielä on helposti kehitettävissä.


title: Näkymätön muste

text: Tähän tarkoitukseen käyttökelpoisia aineita ovat esimerkiksi:


title: Näkymätön muste

text: Viesti saadaan näkyviin kyuumentamalla paperia esimerkiksi radiaattorilla, silitysraudalla, hiustenkuivaajalla, uunissa tai viemällä lähelle sadan watin hehkulamppua, joka todennäköisimmin ei vahingoita paperia.


title: Näkymätön muste

text: Useimmissa tapauksissa aineen väri muuttuu happojen tai emäsen vaikutuksesta.Jotkut musteet fluoresoivat heikosti, kun niihin kohdistuu ultraviolettisäteilyä. Tämä ominaisuus on monilla, varsinkin orgaanisilla aineilla ja ruumiin nesteillä.


title: Näkymätön muste

text: Toiset musteet toimivat kutakuinkin päinvastaisella tavalla. Ne absorboivat ultraviolettisäteilyä, mutta eivät fluoresoi. Kun niillä on kirjoitettu fluoresoivalle paperille ja siihen kohdistetaan ultraviolettivalo, musteen peittämät kohdat fluoresoivat vähemmän kuin paperin muut kohdat. Näin on varsinkin eräiden keltaisten musteiden laita.


title: Näkymätön muste

text: Jotkin ultraviolettivalossa näkyvät musteet saadaan näkyviin myös valokopioimalla, koska kopiokoneessa skannaukseen käytetty valo sisältää melko runsaasti ultraviolettia.


title: Näkymätön muste

text: Näkymättöminä musteina käytettyjä, ultraviolettivalossa näkyviin tulevia aineita ovat esimerkiksi:Näihin kuuluvat lähes kaikki näkymättämät musteet, mutta tarkoitukseen voidaan käyttää myös puhdasta tislattua vettä. Mikä tahansa neste muuttaa paperin pinnan kuituja tai liisteröintiä.


title: Näkymätön muste

text: Jodikiteiden kuumentamisesta syntyvät höyryt kehittävät tekstin näkyviin, jolloin se näkyy ruskeana, koska jodi kiinnittyy parhaiten paperin muuttuneisiin osiin. Voimakkaassa auringonvalossa tai valkaisuaineiden vaikutuksesta teksti muuttuu jälleen näkymättömäksi.


title: Näkymätön muste

text: Jos paperia hieman kostutetaan sienellä tai höyryllä ja sitten kuivataan, ennen kuin viesti kirjoitetaan, viestiä ei saada tällä tavoin näkyviin, mutta paperia on kostutettu liiaksi, se rypistyy.


title: Näkymätön muste

text: Häviävät musteet ovat musteita, jotka näkyvät vain jonkin aikaa ja joita ei enää sen jälkeen saada uudestaan näkyviin. Ne perustuvat tavallisimmin tynoftaleiinin ja jonkin emäksisen aineen kuten natriumhydroksidin väliseen kemialliseen reaktioon. Tymoftaleiini on normaalisti väritöntä, mutta emäksisessä liuoksessa se muuttuu siniseksi. Kun emäs vähitellen reagoi ilmassa aina esiintyvän hiilidioksidin kanssa, liuoksen pH laskee arvon 10,5 alapuolelle ja se menettää värinsä. Nykyisin on saatavissa kyniä, joilla kirjoitettu teksti voidaan pyyhkiä toisen erikoisvalmisteisen kynän avulla. Häviäviä musteita on käytetty ruiskeisiin, vain rajoitetun ajan tarvittaviin salaisiin viesteihin, kuten pääsylippuihin, jotta niitä ei käytettäisi petoksellisiin tarkoituksiin.


title: Näkymätön muste

text: Useimmat edellä mainitut näkymättömät musteet tunnettiin viimeistään ensimmäisen maailmansodan loppuun mennessä. Yhdysvalloissa CIA luokitteli kuitenkin vielä vuonna 1999 ensimmäisen maailmansodan aikaisisten näkymättömien musteiden koostumuksen edelleen salassa pidettäviksi, koska niillä katsottiin yhä olevan merkitystä kansallisen turvallisuuden kannalta.. Salassapitomääräykset olivat voimassa vuoteen 2011 saakka.


title: Näkymätön muste

text: Entinen MI-6-agentti Richard Tomlinson paljasti vuonna 2001 julkaisemassaan kirjassa, että MI-6-agentit käyttivät komennuksilla ollessaan säännöllisesti "Pentel Rolling Writer" -kyniä salaisten viestien kirjoittamiseen.


title: Näkymätön muste

text: Vuonna 2001 Yhdysvalloissa paljastui rikollisryhmä, joka oli levittänyt liittovaltion vankiloihin kehotuksia nousta kapinaan käyttämällä viestikanavinaan salakielisiä puheluja ja näkymättömällä musteella kirjoitettuja viestejä.


title: Näkymätön muste

text: Vuonna 2008 brittiläiseltä islamisti Rangzied Ahmedin löydettiin muistikirja, joka sisälsi Al Qaedan puhelinnumeroita kirjoitettuina näkymättömällä musteella.


title: Historialliset saunatyypit

text: Historialliset saunatyypit ovat suomalaisen saunan ominaisuuksiltaan alueellisesti omintakeisia historiallisia rakennustyyppejä.


title: Historialliset saunatyypit

text: Suomalaisen kulttuurin saunarakennus on historialtaan ja ilmenemismuodoiltaan tiiviisti liittynyt asumiskulttuuriin, elinkeinoihin ja paikallisiin rakennustapoihin. Vakiintunut maataloustila vaati saunalle eri toimintoja kuin liikkuva kaskenpolttajaperhekunta tai yksittäinen erämies. Historiallisia saunarakennusten tyyppejä tunnetaan useita.


title: Historialliset saunatyypit

text: Hämäläis-satakuntalainen saunarakennus on korkea, sisäkorkeus voi olla kolmisen metriä. Lauteet on nostettu korkealle orsiin tukeutuvien juurakoiden varaan. Lauteitten alle jäi lähes pari metriä korkea pesu- ja työskentelytila. Sauna on monikäyttötila, siellä on kylvetty, pesty pyykkiä, kuivattu maltaita, synnytetty ja parannettu sairaita, tehty saippuaa ja viinaa. Sauna on ollut jokapäiväisessä käytössä.


title: Historialliset saunatyypit

text: Keiteleen vesistöalueen rannoilla kehittyi erityinen saunatyyppi, jossa lauteet kannatettiin kahdella pituussuuntaisella orrella tai poikkiorrella ja juurakoilla. Orsien varaan rakennettiin erilliset mallasparvi ja laude. Aluella sallittiin aikoinaan viinanpoltto laillisena, ja usein rakennettiin erillinen mallassauna ("mallaspirtti"), jota ei käytetty kylpemiseen. Kylpysauna oli erillinen, usein kyllä mallassaunan vieressä katoksella yhdistettynä.


title: Historialliset saunatyypit

text: Savokarjalainen saunatyyppi on kylpysauna, taloustöitä on tehty saunassa vähemmän kuin Suomenniemen länsiosissa. Maltaat on kuivattu saunassa erityisissä irrallisissa laatikoissa. Saunarakennukseen saattoi yhdistyä maalattiainen kota puhdetöitä varten. Saunan ominaispiirre on kiukaan ja lauteen sijainti samalla seinällä. Savossa lauteet olivat usein kaksi vastakkain tai U:n muotoisia.


title: Historialliset saunatyypit

text: Suomensukuisten karjalaisten asuttamalla alueella saunat olivat yksinkertaisia kylpysaunoja. Itä-Karjalassa on säilynyt aikojaan koko itäisellä murrealueella vallinnut saunatyyppi, jossa on vaikutteita Bysantin kylpykulttuurista. Saunoissa oli syvä neliömäinen laude, hirsillä tuettu "kylpylavo", jolla maattiin tai istuttiin kylvettäessä. Lavolla saatettiin käyttää myös irrallisia penkkejä tai puupölkkyjä istuimina. Alueella on ollut runsaasti saunoja, joissa on paikallisia muunnoksia perustyypistä. Rakennustekniikaltaan saunat edustavat itäistä rakennuskulttuuria.


title: Historialliset saunatyypit

text: Etelä-Pohjanmaan historiallisissa saunoissa kiuas on poikkeuksellisesti tulipesän aukko kohti peräseinää. Ratkaisu vaikuttaa epäkäytännölliseltä, mutta on arveltu että saunatyypissä alun perin puut on syötetty peräseinässä aikoinaan olleesta seinäluukusta pitkinä pätkimättöminä rankoina. Kun sahat yleistyivät työkaluina olisi luukku jäänyt tarpeettomaksi. Saunatyyppi on korkea, kolmekin metriä, ja sille ovat tyypillisiä kiinteät seinän läpi rakennetut lauteet ja harjarakenteinen sisäkatto. Oven vieressä oli poikkiorsia. Kattona on olkikatto.


title: Historialliset saunatyypit

text: Alueen pappiloissa mallassauna oli usein erillinen. Paikoittain alueella oli yhteiskäyttöisiä saunoja esimerkiksi mäkitupalaisten käyttöön.


title: Historialliset saunatyypit

text: Varsinaissuomalainen saunatyyppi on läntisessä Suomessa tyypillinen orsisauna. Seiniin tukeutuvat orret kannattelevat mallaslavoa eli parvea, jossa sekä kuivattiin maltaat että kylvettiin. Parven viereen saatettiin rakentaa myös erillinen tolppa- tai orsirakenteinen kylpylavo. Alueen saunat ovat kuitenkin hyvin erikokoisia ja sisäjärjestykseltään vaihtelevia.


title: Historialliset saunatyypit

text: Oulun eteläpuolella Limingassa ja Tyrnävällä saunoja rakennettiin "turppaista" , nurmikedon juurikerroksesta leikatuista harkkomaisista paloista. Noin nelikymmensenttiset turppaat ladottiin riviin ja päällekkäin. Joka neljänteen tai viidenteen kerrokseen asetettiin jäykisteeksi rima tai lauta. Puurakenteiset ovi, pienet ikkunat ja katto tukeutuivat turpasladontaan.


title: Historialliset saunatyypit

text: Ahvenanmaalaisista saunoista on vain vähän historiatietoja. Alueella on ollut käytössä sekä erillisiä mallastukseen tai savustukseen tarkoitettuja rakennuksia että monikäyttöisiä kylpy- ja mallassaunoja. Saunarakennukset ovat olleet pitkään seiniltään suoriksi veistettyjä ja ruokokattoisia, päädyssä usein katos.


title: Historialliset saunatyypit

text: Uudellamaalla yhdistyy eri saunanrakennusperinteitä, eikä maakunnalle tyypillistä saunaa voi määrittää. Yhtenäisiä piirteitä ovat peräseinän laude ja ovelle suuntautuva kiuas.


title: Historialliset saunatyypit

text: Pohjois-Suomen saunat jakauvat kahteen tyyppiin. Jokivarsien vauraampi asutus rakensi länsisuomalaistyyppisiä saunoja, korkeita monikäyttöisiä saunoja joissa lauteet sijoitettiin pohjalaisittain peräseinälle ja kiukaan suu kohti peräseinää. Pohjoisemmaksi mentäessä saunat pienenivät ja mataloituivat. Pohjoisemmassa tunturilapin saamelaisväestöllä ei alun perin ole ollut saunoja, vaan saunomiskulttuuri on levinnyt alueelle etelästä tulleen väestön myötä.


title: Bob Murray

text: Robert Frederick Murray (s. 26. marraskuuta 1954 Kingston, Ontario, Kanada) on kanadalainen entinen NHL-jääkiekkoilija ja nykyinen Anaheim Ducksin toimitusjohtaja. Murray korvasi tehtävässä Brian Burken kesken kauden 12. marraskuuta 2008. Murray edusti koko pelaajauransa ajan Chicago Blackhawksia vuosina 1975–1990. Tätä ennen hän pelasi juniorina vuodet 1971–1974 QMJHL-joukkue Cornwall Royalsissa, josta Blackhawks varasi hänet numerolla 52 .


title: Bob Murray

text: Murray pelasi kauden 1974–1975 Central Hockey Leaguessa Dallas Black Hawksin joukkueessa. Hän siirtyi kaudeksi 1974–1975 Chicago Black Hawksiin, joka varasi hänet kolmannella kierroksella numerolla 52 . Hyvän johtavuutensa vuoksi Murray valittiin väliaikaiseksi kapteeniksi kahden kuukauden ajaksi Darryl Sutterin oltua loukkaantuneena kaudella 1985–1986. Murray aloitti kauden kauden 1988–1989 AHL:ssä ennen kuin lopetti NHL-uransa Chicagossa kesällä 1990.


title: Bob Murray

text: Murray pelasi urallaan 1008 NHL:n runkosarjaottelua, joissa teki 132 maalia sekä 382 syöttöpistettä. Hän myös pelasi ssa .


title: Bob Murray

text: Murray siirtyi Blackhawksiin toimiston puolelle vuonna 1991 ja 3. heinäkuuta 1997 hänet nimettiin seuran historian kuudenneksi toimitusjohtajaksi. Hän oli joukkueen toimitusjohtaja vuodesta 1997 vuoden 1999 marraskuuhun asti. Murrayn lähdettyä Blackhawksista, Anaheim Ducks palkkasi hänet joukkueeseensa. Työskenneltyään Ducksissa kykyjenetsinnän neuvonantajana, Muttay toimi Vancouver Canucksin kykyjenetsijänä vuosina 1999–2005.


title: Bob Murray

text: 14. heinäkuuta 2005 Murray siirtyi Anaheim Ducksin jääkiekko-organisaation varapuheenjohtajaksi. Hän oli kyseisessä roolissa mukana voittamassa Stanley Cupia vuonna 2007.


title: Bob Murray

text: 9. heinäkuuta 2008 Murray nimettiin Ducksin uuden farmiseura Iowa Chopsin toimitusjohtajaksi.


title: Bob Murray

text: 12. marraskuuta 2008 Murray nimettiin Anaheim Ducksin uudeksi toimitusjohtajaksi. 25. helmikuuta 2011 Ducks ja Murray solmivat neljän vuoden jatkosopimuksen. Murray nimettiin kaudella 2013-2014 parhaaksi toimitusjohtajaksi.


title: Bangkokin klongit

text: Bangkokin klongit ovat Bangkokissa kulkevia kanavia. Klongiensa vuoksi Bangkokia on pitkään kutsuttu idän Venetsiaksi. Moni klongeista on kuivattu tai täytetty, koska kolera levisi niiden takia ja koska tilalle haluttiin rakentaa teitä. Toisin kuin Chao Phraya -joella, klongeilla ei ole nykyään rahtiliikenteellistä merkitystä.


title: Sitrulliinivasta-aine

text: Sitrulliinivasta-aine (S-CCPAb) tarkoittaa ihmisessä kehittyvää vasta-ainetta, joka on varsin tyypillisesti koholla nivelreumassa. Se on perinteistä reumafaktoria spesifisempi juuri nivelreumalle, koska sitä ei juurikaan muissa sidekudossairauksissa esiinny. Lisäksi vääriä positiivisia tuloksia saadaan vähemmän kuin reumafaktoria mittaamalla. Esimerkiksi punahukassa ja Sjögrenin oireyhtymässä sitrulliinivasta-ainetaso ei ole yleensä koholla.


title: Sitrulliinivasta-aine

text: Sitrulliini on ihmisen oma aminohappo ja ureakierron tuote, joka sitoutuu proteiineihin. Tarkalleen ottaen sitrulliinivasta-aineet suuntautuvat näitä proteiineja vastaan eli ihmisen omaa biofysiologiaa kohtaan.


title: Frank Corrado

text: Frank Corrado (s. 26. maaliskuuta 1993 Toronto, Ontario, Kanada) on kanadalainen jääkiekkoilija, joka siirtyi maaliskuussa 2017 NHL-seura [Pittsburgh Penguins]]iin organisaatiossa. Corrado on Vancouver Canucksin viidennen kierroksen varaus . Corrado pelasi neljä kautta Canucksin organisaatiossa ennen kuin hänet poimittiin siirtolistalta kotikaupunkinsa joukkueeseen Toronto Maple Leafsiin lokakuussa 2015. Hän on pelannut pääosan urastaan farmisarja AHL:ssä.


title: Frank Corrado

text: Corrado varattiin CHL:n varaustilaisuudessa toisella kierroksella 25. pelaajana OHL-joukkue Sudbury Wolvesiin.


title: Frank Corrado

text: Tulokaskaudellaan Ontario Hockey Leaguessa Corrado pelasi 63 ottelua, joissa teki yhden maalin. Seuraavalla kaudella hän pelasi 67 ottelua ja oli sivussa vain yhdestä runkosarjaottelusta. Hän teki neljä maalia sekä yhteensä 30 tehopistettä. Pudotuspeleissä hän teki yhden maalin ja neljä syöttöpistettä kahdeksassa ottelussa.


title: Frank Corrado

text: Corrado varattiin Vancouver Canucksiin viidennellä kierroksella 150. pelaajana . Ensimmäisen onnistuneen harjoitusleirin jälkeen Canucks ja Corrado solmivat kolmivuotisen tulokassopimuksen 23. syyskuuta 2011. Corrado jatkoi pelaamista Sudburyssa.


title: Frank Corrado

text: Corrado debytoi ammattilaistasolla 7. huhtikuuta 2012 Chicago Wolvesissa sen jälkeen, kun Sudbury oli tippunut jatkosta OHL:n pudotuspeleissä. Corrado pelasi Wolvesissa neljä runkosarjaottelua, joissa teki yhden syöttöpisteen. Hän pelasi myös kaksi pudotuspeliottelua ennen kuin San Antonio Rampage tiputti Chicagon jatkosta.


title: Frank Corrado

text: 8. tammikuuta 2013 Corrado kaupattiin Sudburysta Kitchener Rangersiin. 15. huhtikuuta 2013 Corrado siirtyyi Chicago Wolvesiin.


title: Frank Corrado

text: 22. huhtikuuta 2013 Corrado teki NHL-debyyttinsä ottelussa Chicago Blackhawksia vastaan. Hänelle kertyi jääaikaa 17.20 minuuttia, jonka aikana hän sai tilastoihinsa kolme taklausta. Canucks peluutti häntä pudotuspelien ensimmäisellä kierroksella San Jose Sharksia vastaan, jonka seurauksena hänen sopimuksestaan kului ensimmäinen vuosi.


title: Frank Corrado

text: Corrado teki uransa ensimmäisen maalinsa NHL:ssä 14. huhtikuuta 2014 ohittaessaan rannelaukauksella Calgary Flamesin maalivahti Karri Rämön.


title: Frank Corrado

text: 5. lokakuuta 2015 Canucks asetti Corradon siirtolistalle, josta Toronto Maple Leafs poimi hänet seuraavana päivänä. Corrado kommentoi hänen "unelmansa tulleen todeksi" hänen päästessä pelaamaan kotikaupunkinsa joukkueeseen. Corrado oli kymmenen viikkoa sivussa loukkaantumisen seurauksena, mutta pääsi viimein tekemään debyyttinsä Toronton paidassa 15. joulukuuta 2015 joukkueen hävitessä Tampa Bay Lightningille jatkoajalla lukemin 5-4.


title: Frank Corrado

text: Corrado juuttui Maple Leafsissa kokoonpanon ulkopuolelle, mutta häntä ei kuitenkaan lähtetty AHL:n Toronto Marliesiin. Maple Leafsin kauden 2016–2017 42 ensimmäisen ottelun aikana Corrado oli 35 kertaa terveenä pelaavan kokoonpanon ulkopuolella. Hän pelasi maaliskuuhun mennessä 2 NHL-ottelua ja 18 AHL-ottelua. Pittsburgh Penguins hankki hänet maaliskuussa vaihdossa Eric Fehriin, Steve Oleksyyn ja 4. kierroksen vuoroon .


title: Daniel Igali

text: Baraladei Daniel Igali (s. 3. helmikuuta 1974 Eniwari, Nigeria) on nigerialaissyntyinen kanadalainen uransa päättänyt vapaapainin olympiavoittaja. 168 senttimetriä pitkä ja urallaan 74 kilogrammaa painanut Igali edusti BMWC-seuraa.


title: Daniel Igali

text: Igali aloitti uransa edustaen Nigeriaa ja toimi maan painimaajoukkueen kapteenina. AM-kilpailuista hän saavutti vapaapainissa kaksi kultaa ja kreikkalais-roomalaisessa painissa yhden hopean ja yhden pronssin. Kanadan Victoriassa käytyjen vuoden 1994 Kansainyhteisön kisojen jälkeen Igali sai Kanadasta turvapaikan Nigerian levottomuuksien takia. Vuonna 1999 Igali voitti MM-kultaa vapaapainissa 69-kiloisista ja pronssia Pan-Amerikan kisoista samasta painoluokasta. Vuonna 2000 Igali osallistui ensimmäisiin kesäolympialaisiinsa Sydneyssä voittaen kultaa 69-kiloisista. Vuonna 2002 hän voitti kultaa 74-kiloisista Kansainyhteisön kisoista Manchesteristä. Vuoden 2004 kesäolympialaisissa Ateenassa Igali sijoittui vielä kuudenneksi.


title: Daniel Igali

text: Uransa jälkeen Igali on toiminut politiikassa ja myös synnyinmaansa painimaajoukkueen valmentajana, muun muassa vuoden 2012 kesäolympialaisissa. Tuona samana vuonna hänet valittiin sekä Kanadan urheilun hall of fameen että kansainvälisen painiliiton FILA:n hall of fameen.


title: Clifton James

text: Clifton James (29. toukokuuta 1920 – 15. huhtikuuta 2017) oli yhdysvaltalainen näyttelijä.


title: Clifton James

text: James valmistui The Actors Studiosta. Hän näytteli sivuosia Manhattanilla kuvatussa elokuvassa "Alaston satama" (1954) ja yli sadassa televisio-ohjelmassa. Hänen roolinsa olivat pieniä, eikä hänen nimeään yleensä mainittu lopputeksteissä. Tämä muuttui, kun James näytteli louisianalaista seriffi J.W. Pepperiä vuoden 1973 James Bond -elokuvassa "Elä ja anna toisten kuolla". Hänen hahmonsa teki vielä paluun seuraavassa Bond-elokuvassa "007 ja kultainen ase". Jamesistä tuli 1970-luvulla etelävaltiolaisen punaniskaseriffin tunnetuin näyttelijä. Bond-elokuvien myötä James sai näkyviä rooleja muun muassa elokuvissa "Hopeanuoli" (1976), "Karhukopla vauhdissa jälleen" (1977) ja "Teräsmies II" (1980). James näytteli vakituisesti lyhytaikaisessa komediasarjassa "Lewis and Clark" vuonna 1981. Hän oli myös mukana elokuvassa "Turhuuksien rovio" (1990).


title: Josh Anderson

text: Josh Anderson (s. 7. toukokuuta 1994 Burlington, Ontario, Kanada) on kanadalainen jääkiekkoilija, joka pelaa NHL-seura Columbus Blue Jacketsin organisaatiossa. Hän on Blue Jacketsin neljännen kierroksen varaus .


title: Josh Anderson

text: 5. marraskuuta 2013 Anderson teki kolmivuotisen tulokassopimuksen Blue Jacketsin kanssa.


title: Jessika Van

text: Jessika Van (s. 28. toukokuuta 1985, Los Angeles, California, Yhdysvallat) on yhdysvaltalainen näyttelijä. Hän valmistui Kalifornian yliopistosta.


title: Jessika Van

text: Näyttelijänä hänen tunnetuin hahmonsa on "Becca" MTV:n Awkward–sarjassa. Vuonna 2011 Van käsikirjoitti, ohjasi ja tuotti lyhytelokuvan Bereft.


title: Jessika Van

text: Van antoi äänensä Battlefield 4 pelissä hahmolle Huang "Hannah" Shuyi. Vuonna 2015 Van esittää Koa Liniä The CW:n televisiosarjassa "Sanansaattajat" ja 2016 hän esittää etsivä Carteria televisiosarjassa "Rush Hour".


title: Jessika Van

text: Van on myös laulanut Megan Leen musiikkivideolla "Destiny".


title: Viðar Örn Kjartansson

text: Viðar Örn Kjartansson (s. 11. maaliskuuta 1990 Selfoss) on islantilainen jalkapalloilija pelipaikaltaan hyökkääjä. Hän on edustanut Ligat ha’Alissa pelaava Maccabi Tel Avivissa elokuusta 2016 lähtien.


title: Viðar Örn Kjartansson

text: Hän aloitti uransa UMF Selfossissa. Vuonna 2006 hän siirtyi ykkösjoukkueeseen. Helmikuussa 2009 hän siirtyi ÍB Vestmannaeyjaan. Toukokuussa 2010 hän palasi UMF Selfossiin. Helmikuussa 2013 hän teki kolmen vuoden sopimuksen Fylkir Reykjavíkin kanssa. Joulukuussa 2013 hän teki kolmen vuoden sopimuksen Vålerenga Fotballin kanssa. Hän oli Tippeligaenin maalikuningas kaudessa 2014 25 maalilla. Tammikuussa 2015 hän teki kolmen vuoden sopimuksen Jiangsu Saintyn kanssa. Tammikuussa 2016 hän siirtyi Malmö FF:n. Elokuussa 2016 hän teki neljän vuoden sopimuksen Maccabi Tel Avivin kanssa. Hän oli Allsvenskanin paras hyökkääjä kaudella 2016.


title: Viðar Örn Kjartansson

text: Hän teki debyyttinsä Islannin maajoukkueessa 30. toukokuuta 2014 Itävaltaa vastaan.


title: Bobby Farnham

text: Robert T. Farnham (s. 21. tammikuuta 1989 North Andover, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura New Jersey Devilsissä.


title: Bobby Farnham

text: Ennen ammattilaiseksi siirtymistä Farnham pelasi Brownin yliopistossa neljän kauden ajan vuosina 2008–2012. Hän teki tänä aikana 23 maalia sekä 31 syöttöpistettä eli yhteensä 54 tehopistettä ja keräsi 128 rangaistusminuuttia pelaamissaan 129 ottelussa. Farnham ooli joukkueen varakapteeni viimeisen kautensa ajan.


title: Bobby Farnham

text: Yliopistosta lähdettyään Farnham siirtyi ammattilaistasolle tehtyään try out -sopimuksen Providence Bruinsin kanssa maaliskuussa 2012. Hän ei saanut sopimusta koeaika -sopimuksilla Providencesta, Worcester Sharksista tai Hamilton Bulldogsista, joten siirtyi ECHL-joukkue Wheeling Nailersiin 10. lokakuuta 2012.


title: Bobby Farnham

text: Yhdeksän Nailersissa pelatun ottelun jälkeen Farnham siirtyi 7. marraskuuta 2012 lainasopimuksella sarjatasoa ylemmäs AHL-joukkue Wilkes-Barre/Scranton Penguinsiin. Hän ehti pelata joukkueessa 11 ottelua ennen kuin hänelle annettiin jatkosopimus.


title: Bobby Farnham

text: Farnham pelasi 65 runkosarjaottelua Wilkes-Barre/Scranton Penguinsissa kaudella 2012-2013. Farnham teki 11 tehopistettä sekä oli AHL:n tulokkaiden jäähypörssin ykkönen 274 rangaistusminuutilla. Farnhamin ensimmäinen tappelu ammattilaistasolla tapahtui 9. marraskuuta 2012 Hershey Bearsin Steve Oleksya vastaan. Myös hänen ensimmäinen tehopisteensä syntyi samassa ottelussa, kun hän syötti Riley Holzapfelin maalin. 19. joulukuuta 2012 Farnham teki ensimmäisen maalinsa ammattilaisena ohitettuaan Binghamton Senatorsin maalivahti Robin Lehnerin.


title: Bobby Farnham

text: 5. heinäkuuta 2013 Pittsburgh Penguins kiinnitti Farnhamin yksivuotisella kahden suunnan sopimuksella.


title: Bobby Farnham

text: Farnham debytoi NHL:ssä Pittsburgh Penguinsin joukkueessa 13. joulukuuta 2014 ottelussa Columbus Blue Jacketsia vastaan. Penguins hävisi ottelun rangaistuslaukauskilpailussa. Farnham tappeli heti ensimmäisessä ottelussaan Jordan Leopoldia vastaan.


title: Bobby Farnham

text: Farnham tappeli neljästi viidessä ensimmäisessä ottelussa, jonka jälkeen hänet lähetettiin takaisin Wilkes-Barreen. 20. tammikuuta 2015 Farnham nostettiin ylös pelaamaan otteluun Philadelphia Flyersia vastaan, kun päävalmentaja Mike Johnston halusi joukkueen fyysistä peliä pelaavan hyökkääjän. Farnham täytti roolinsa taklaten kaksi kertaa vain vähän yli viiden minuutin peliajalla. Hän myös tappeli Pierre-Edouard Bellemaren kanssa. Farnham lähetettiin seuraavana päivänä AHL:ään.


title: Bobby Farnham

text: Kaudella 2015–2016 Farnham valittiin Penguinsin kauden avanneeseen NHL-kokoonpanoon. Hän pelasi kolme ottelua ennen kuin tuli laitetuksi siirtolistalle 25. lokakuuta 2015. Seuraavana päivänä hän siirtyi entisten Penguinsin valmentajan John Hynesin ja toimitusjohtaja Ray Sheron alaisuuteen New Jersey Devilsiin 26. lokakuuta 2015. Ensimmäisessä ottelussaan Devilsin paidassa hän teki NHL-uransa ensimmäisen maalin sekä ensimmäisen syöttöpisteen 31. lokakuuta 2015 New York Islandersia vastaan.


title: Sofia Black-D’Elia

text: Sofia Black-D’Elia (s. 23. joulukuuta 1991, New Jersey, Yhdysvallat) on yhdysvaltalainen näyttelijä, jonka tunnetuimpia roolihahmoja ovat Bailey Wells ("All My Children"), Tea Marvelli ("Skins") ja Sage Spence ("Gossip Girl").


title: Sofia Black-D’Elia

text: Sofia syntyi New Jerseyn Cliftonissa Eleanor ja Anthony V. D'Elialle. Sofia on perimältään äitinsä puolelta aškenasijuutalainen ja isänsä puolelta italialainen. Sofian isä Anthony V. työskentelee tuomarina New Jerseyn ylioikeudessa.


title: Sofia Black-D’Elia

text: Vuonna 2009 Black-D'Elia sai ensimmäisen suuren roolin ABC:n saippuasarjasta "All My Children". 2010 hänet valittiin Tean rooliin MTV:n uudelleenversiointina tehtyyn Skins sarjaan. Vuonna 2015 hän esitti Jessieä tieteistrillerissä "Project Almanac".


title: Neuvospensionääri

text: Neuvospensionääri () oli 1584–1795 käytössä ollut virkanimike entisen Alankomaiden tasavallan Hollannin maakunnassa. Viranhaltija toimi maakunnan säätykokouksen sihteerinä hoitaen erityisesti tasavallan ulkopolitiikkaa ja johtaen toisinaan koko tasavallan politiikkaa. Monella neuvospensionäärinä toimineella henkilöllä oli oikeustieteellinen koulutus. Merkittävimmät neuvospensionäärit olivat Anthonie Heinsius, Jan van Oldenbarneveld ja Johan (=Jan) Witt.


title: Kalle Myllymäki

text: Kaarle (Kalle) Myllymäki (22. tammikuuta 1883 Teisko – 12. lokakuuta 1933 Helsinki) oli suomalainen taloudenhoitaja ja sosialidemokraattien kansanedustaja.


title: Kalle Myllymäki

text: Myllymäen vanhemmat olivat talollinen Aadolf Myllymäki ja Henriika Jokiniemi. Hän kävi kansakoulun ja kauppakoulun.


title: Kalle Myllymäki

text: Myllymäki teki aluksi maataloustöitä kotitilallaan. Hän lähti siirtolaiseksi Yhdysvaltoihin ja oli siellä työssä kaivoksissa, maatiloilla ja liikelaitoksissa aina vuoteen 1912 saakka jolloin hän palasi Suomeen. Myllymäki toimi maanviljelijänä Akaalla 1912–1918. Suomen sisällissodan jälkeen hän oli vankilassa poliittisista syistä 1918–1919. Myllymäki oli sitten Hämeen läänin eteläisen vaalipiirin sos.dem. piirisihteerinä Hämeenlinnassa 1919–1925 ja Hämeen Kansa-lehden taloudenhoitajana Hämeenlinnassa 1925–1933.


title: Kalle Myllymäki

text: Myllymäki oli kansanedustajana 1922–1933 edustaen Hämeen läänin eteläistä vaalipiiriä. Hän oli eduskunnan suuren valiokunnan puheenjohtajana 1927 ja toimi sosialidemokraattisen eduskuntaryhmän puheenjohtajana. Myllymäki kuoli kesken edustajakautensa ja hänen tilalleen eduskuntaan tuli sosialidemokraattien Akseli Kanerva. Myllymäki oli presidentin valitsijamiehenä vuosien 1925 ja 1931 presidentivaaleissa. Hän oli Hämeenlinnan kaupunginvaltuuston, rahatoimikamarin ja kaupunginhallituksen jäsenenä. Myllymäki oli myös Osuusliike Hämeen hallituksen puheenjohtaja ja Kulutusosuuskuntien keskusliiton hallintoneuvoston jäsen.


title: Kalle Myllymäki

text: Myllymäki oli naimisissa vuodesta 1907 Elina Kauppisen (1886–1975) kanssa. Heidän poikansa Tenho Kullervo Myllymäki (s. 1912) oli Suomen Sosialidemokraatin toimittajana vuodesta 1937 alkaen. Kalle Myllymäki on haudattu Hämeenlinnaan Ahveniston hautausmaalle.


title: Theodor Schauman

text: Oskar Theodor (Teodor) Schauman (13. lokakuuta 1849 Helsinki – 11. maaliskuuta 1931 Porvoo) oli suomalainen kenraalimajuri (1919). Hän oli Suomen rakuunarykmentin komentaja 1889–1901.


title: Theodor Schauman

text: Schauman valmistui 1868 Suomen kadettikoulusta ja palveli sen jälkeen Venäjällä. Vuonna 1889 hänestä tuli rakuunarykmentin komentaja. Rykmentti oli perustettu Lappeenrantaan, ja hän kehitti siitä mallikelpoisen. Hän joutui ennenaikaiselle eläkkeelle vastustettuaan Nikolai Bobrikovia.


title: Theodor Schauman

text: Schaumanin veljen Waldemar Schaumanin lapsia olivat Sigrid ja Eugen Schauman.


title: Chris VandeVelde

text: Chris VandeVelde (s. 15. maaliskuuta 1987 Moorhead, Minnesota, Yhdysvallat) on yhdysvaltalainen jääkiekkoilija, joka pelaa SM-liiga-seura Rauman Lukossa. VandeVelde on joukkueensa varakapteeni. Hän on Edmonton Oilersin neljännen kierroksen varaus . 30. marraskuuta 2017 ilmoitettiin VandeVelden tehneen pelaajasopimuksen Rauman Lukon kanssa, oltuaan alkukauden vailla joukkuetta.


title: Chris VandeVelde

text: Pelattuaan neljän kauden ajan Pohjois-Dakotan yliopistossa, VandeVelde teki Edmonton Oilersin kanssa sopimuksen ja siirtyi pelaamaan Edmontonin farmiseura Springfield Falconsiin. Hän pelasi kaksi peliä ja sai niissä ensimmäisen pisteensä ammattilaistasolla syöttöpisteen muodossa. Hän aloitti kauden 2010–2011 AHL:ssä Oklahoma City Baronsissa. Hän pelasi 67 peliä, joissa teki 12 maalia ja 16 pistettä, jonka jälkeen hänet nostettiin Oilersin NHL-kokoonpanoon. VandeVelde teki debyyttinsä 17. maaliskuuta 2011 Phoenix Coyotesia vastaan. 2. huhtikuuta 2011 hän teki ensimmäisen pisteensä syötön muodossa Vancouver Canucksia vastaan. Yhteensä hän teki kauden loppuun mennessä kaksi syöttöpistettä 12 pelissä. Oilersin kauden päätyttyä runkosarjaan, VandeVelde palasi Oklahoma Cityyn pelaamaan pudotuspelejä. Hän pelasi Baronsissa kuusi pudotuspeliottelua, joissa teki yhden maalin.


title: Chris VandeVelde

text: VandeVelde teki ensimmäisen NHL-maalinsa 6–3 -voitossa Columbus Blue Jacketsia vastaan.


title: Luettelo James Bondin vihollisten kätyreistä

text: Tämä on luettelo James Bondin päävihollisten kätyreistä. Luettelossa on elokuvissa esiintyneet kätyrit ja heidän näyttelijänsä.


title: Luettelo James Bondin vihollisista

text: James Bondilla on ollut useita vihollisia. Tässä luettelossa on elokuvien pääviholliset sekä heidän näyttelijänsä.


title: Luettelo James Bondin vihollisista

text: Bond-elokuvien roistot ovat superrikollisia, jotka uhkaavat juonillaan usein koko maailmaa. Heillä on yleensä jokin pakkomielle tai heikkous. Pääroistoilla on usein kätyreitä, joista ehkä muistettavin on elokuvissa "007 – rakastettuni" (1977) ja "Kuuraketti" (1979) esiintynyt "Jaws" ("Rautahammas"), jota näytteli Richard Kiel.


title: Bond-tyttö

text: Bond-tyttö on hahmotyyppi, joka toistuu James Bond -kirjoissa ja -elokuvissa.


title: Bond-tyttö

text: Bond-tytöt ovat kauniita ja vietteleviä ja heillä on eksoottinen ja vihjaileva nimi. Ian Flemingin romaaneissa he olivat noin 25-vuotiaita eli kymmenisen vuotta Bondia nuorempia.


title: Bond-tyttö

text: Elokuvien kaavaan kuuluu, että Bond viettelee yhdessä elokuvassa useita naisia. Se nainen, jonka kanssa Bond menee sänkyyn ensimmäisen kelan aikana, tapetaan toisen kelan loppuun mennessä. Elokuvaa "Elät vain kahdesti" käsikirjoittanut Roald Dahl kuvaili kaavaa niin, että Bond-elokuvaan kuuluu kolme tyttöä. Vihollinen tappaa ensimmäisen heistä ensimmäisen kelan jälkeen, mieluiten Bondin käsivarsille. Toinen tyttö on Bondia vastaan ja yleensä vangitsee hänet. Bond pelastautuu viettelemällä tytön. Tämä tyttö kuolee mielikuvituksellisella tavalla elokuvan puolessavälissä. Kolmas tyttö säilyy hengissä elokuvan loppuun asti.


title: Bond-tyttö

text: Bond-tytön näyttelijä esitellään omassa lehdistötilaisuudessa. Tässä yhteydessä uutta hahmoa kuvaillaan itsenäiseksi, kovaksi ja uudentyyppiseksi hahmoksi. Etenkin varhaisissa elokuvissa Bond-tytön rooli annettiin näyttelijälle lähinnä hänen ulkonäkönsä perusteella. 1960-luvun elokuvissa Nikki van der Zyl dubbasi monen näyttelijän puheen, koska heillä oli niin vahva korostus.


title: Radovan Bondra

text: Radovan Bondra (s. 27. tammikuuta 1997 Trebišov, Slovakia) on slovakialainen jääkiekkoilija, joka edustaa AHL-joukkue Rockford IceHogsia. Hän on pelipaikaltaan oikea laitahyökkääjä. Isokokoinen Bondra on pelityyliltään voimahyökkääjä. Elite Prospects -sivuston Curtis Joen mukaan hän on myös taitava pelaaja, joka luistelee sulavasti ja pelaa ahnaasti hyökkäyspäässä. Joen mukaan Bondra on myös kiekollisesti taitava ja käyttää isoa kokoaan kiekonsuojaamiseen. Hänen tulisi kuitenkin pelata vielä fyysisemmin.


title: Radovan Bondra

text: Bondra on HC Košicen kasvatti. Hän pelasi juniorina myös HK Trebišovissa, josta Bondra palasi 14-vuotiaana Košiceen kaudeksi 2011–2012. Kaudella 2012–2013 hän oli seuran B-nuorten paras pistemies ja maalintekijä tehoilla 37+25=62. Bondra sijoittui koko Slovakian B-juniorisarjan maalipörssissä toiseksi edellään vain MHk 32 Liptovský Mikulášin Matúš Sukeľ. Hän debytoi kauden aikana myös miesten peleissä pelattuaan Slovakian alle 20-vuotiaiden maajoukkueprojekti HK Orange 20:n mukana Slovakian toiseksi korkeimmalla sarjatasolla 1. hokejová liga SR:ssä kahdeksan ottelua tehden yhden syöttöpisteen. Kauden 2013–2014 hän pelasi suurimmaksi osaksi 1. ligaa HK Orange 18:ssa.


title: Radovan Bondra

text: HC Slovan Bratislava varasi Bondran 59. pelaajana . Kaudella 2014–2015 hän debytoi Extraligassa. Bondra teki HC Košicessa ja HK Orange 20:ssa yhteensä 19 runkosarjaottelussa tehot 2+2=4 ja 15 playoff-ottelussa tehot 1+2=3. Hän voitti kauden päätteeksi Slovakian-mestaruuden.


title: Radovan Bondra

text: Chicago Blackhawks varasi Bondran viidennellä kierroksella 151. pelaajana . Samana kesänä myös WHL-joukkue Vancouver Giants varasi hänet kahdeksantena pelaajana . Bondra siirtyi joukkueeseen kaudeksi 2015–2016. Hän aloitti Giantsissa myös kauden 2016–2017. Bondra johti tehoilla 19+12=31 joukkueen sisäistä maalipörssiä sekä oli sisäisessä pistepörssissä kolmantena, kunnes Giants kauppasi hänet Prince George Cougarsiin vaihdossa Bartek Bisoniin, Tyler Ho'on ja kesän 2018 kolmannen kierroksen varausvuoroon. WHL-kauden jälkeen, huhtikuussa 2017 Bondra siirtyi amatööritry-out -sopimuksella AHL-joukkue Rockford IceHogsiin, jossa hän pelasi viisi runkosarjaottelua ilman tehopisteitä.


title: Radovan Bondra

text: Kaudeksi 2017–2018 Bondra teki vuoden mittaisen sopimuksen hänet varanneen KHL:n slovakialaisjoukkue HC Slovan Bratislavan kanssa. Hän ei kuitenkaan siirtynyt joukkueeseen. Bondra osallistui syksyllä 2017 Chicago Blackhawksin harjoitusleirille. Hän teki sen päätteeksi syyskuussa vuoden mittaisen AHL-sopimuksen Rockford IceHogsin kanssa. Bondra aloitti kauden 2017–2018 ECHL-joukkue Indy Fuelin vahvuudessa.


title: Radovan Bondra

text: Bondra pelasi alle 20-vuotiaiden MM-kilpailuissa vuosina 2015, 2016 ja 2017, joista ensimmäinen turnaus päättyi pronssiin.


title: Radovan Bondra

text: Bondra pelasi myös alle 18-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän jakoi Slovakian sisäisen piste- ja syöttöpörssin voiton Peter Valentin kanssa tehoilla 1+3=4. Bondra myös voitti joukkueen sisäisen tehotilaston lukemalla +1. Hänet valittiin Suomea vastaan pelatun puolivälieräottelun päätteeksi Slovakian ottelun parhaaksi pelaajaksi. Bondra pelasi myös alle 18-vuotiaiden Ivan Hlinkan muistoturnauksessa vuonna 2014.


title: Radovan Bondra

text: Bondra harrasti myös 15-vuotiaaksi asti salibandya.


title: Korsar

text: Korsar oli venäläinen tilauslentoyhtiö. Se perustettiin vuonna 1991, ja sen solmukohta oli Vnukovon lentoasema. Se lopetti toimintansa vuonna 1997.


title: Korsar

text: Nimi Korsar oli peräisin yhtiön perustajien sukunimistä (Korovin ja Saržveladze).


title: Korsar

text: Korsar lensi enimmäkseen valtiolta ja muilta lentoyhtiöiltä vuokratuilla koneilla. Se käytti ainakin seuraavia konetyyppejä:


title: Kumertau Express

text: Kumertau Express oli venäläinen lentoyhtiö. Se oli Kamov-helikoptereita valmistavan Kumertau Aircraft Production Enterprisen lento-osasto. Se lopetti toimintansa vuonna 2001.


title: Kumertau Express

text: Kumertau Expressin laivastoon kuuluivat seuraavat lentokoneet:


title: Doksastinen logiikka

text:
Doksastinen (< kreik.) logiikka on käsityksiin, luuloihin tai uskomuksiin liittyvä modaalilogiikan alue.
Modaaliteetit ovat logiikassa asiantilan tai lauseen yleinen laji, joka yleisesti liittyy kysymykseen sen totuudesta. Modaliteetit muodostavat yhteenkuuluvien käsitteiden ryhmiä joista yhtenä on doksastiset eli totena pitämisen eli "uskomisen" modaliteetit ovat totenapitäminen, mielipiteen puuttuminen ja epätotenapitäminen.


title: Yritysjohdon taloustiede

text: Yritysjohdon taloustiede (engl. managerial economics) tarkastelee, miten yritykset ja niiden johto ja työntekijät tekevät taloudellisia valintoja ja käyttävät taloudellisia voimavaroja, kun niitä ei ole rajattomasti käytettävissä. Yritysjohdon taloustiede auttaa hahmottamaan liiketaloudellisten päätöksenteko-ongelmien luonnetta. Perinteinen näkökulma yritysjohdon taloustieteeseen on, että se on liikkeenjohdon näkökulmaa korostavaa ja rationaalista päätöksentekoa hyödyntävää soveltavaa mikrotaloustiedettä.


title: Belle

text: Belle on vuonna 2013 ensi-iltansa saanut brittiläinen historiallis-romanttinen draamaelokuva, jonka on ohjannut Amma Asante. Elokuva perustuu tositapahtumiin, Dido Elizabeth Bellen elämään.


title: Belle

text: Elokuva kertoo 1700-luvulla eläneestä Dido Elizabeth Bellestä, joka oli Englannin kuninkaallisen laivaston komentajan avioliiton ulkopuolinen lapsi, ja lisäksi vielä puoliksi tummaihoinen. Hänet kasvatti hänen aristokraattinen isosetänsä lordi Mansfield ja hänen vaimonsa. Bellen sukujuurten ansiosta hänellä oli tiettyjä etuoikeuksia, mutta hänen ihonvärinsä esti häntä täysin osallistumasta sosiaalisen luokkansa oikeuttamiin tapahtumiin.


title: Belle

text: Elokuvan arviot olivat positiivisia. Rotten Tomatoes-sivuston arvioista 83% oli positiivisia, perustuen 127 arvosteluun.


title: Jussi Vuoristo

text: Johannes (Juho, Jussi) Vuoristo (9. kesäkuuta 1880 Viipurin maalaiskunta – 15. joulukuuta 1938 Viipuri) oli suomalainen puuseppä, taloudenhoitaja ja sosialidemokraattien kansanedustaja.


title: Jussi Vuoristo

text: Vuoriston vanhemmat olivat työmies Johan Jakob Twilling ja Maria Vilkko . Hän kävi kansakoulun.


title: Jussi Vuoristo

text: Vuoristo työskenteli noin 30 vuoden ajan puuseppänä eri tehtaissa sekä Viipurin rautatiekorjaamolla. Hän oli Viipurin työväen sanomalehti- ja kirjapaino-osuuskunnan johtajana ja Suomen sisällissodan jälkeen hän meni Venäjälle. Suomeen palattuaan Vuoristo toimi Viipurin työväen osuuskaupan toimitusjohtajana 1924–1927 sekä Työ-lehden ja Kansan Työn taloudenhoitajana Viipurissa 1927–1934 .


title: Jussi Vuoristo

text: Vuoristo oli kansanedustajana 1917–1918 edustaen Viipurin läänin läntistä vaalipiiriä. Hän toimi sosialidemokraattisen eduskuntaryhmän puheenjohtajana marraskuun alusta 1917 aina kevääseen 1918. Vuoristo oli Viipurin maalaiskunnan kunnanvaltuuston sekä Viipurin kaupunginvaltuuston ja kaupunginhallituksen jäsenenä. Vuoristo oli myös muun muassa OTK:n ja Kulutusosuuskuntien keskusliiton hallintoneuvostojen jäsenenä.


title: Jussi Vuoristo

text: Vuoristo oli naimisissa vuodesta 1903 Vilhelmiina Jokelan kanssa.


title: Mackenzie Blackwood

text: Mackenzie Blackwood (s. 9. joulukuuta 1996 Thunder Bay, Ontario, Kanada) on kanadalainen jääkiekkomaalivahti, joka teki vuonna 2016 kolmivuotisen tulokassopimuksen New Jersey Devilsin kanssa. Devils varasi hänet 42. pelaajana kesällä . Hänen vahvuuksiinsa kuuluu koko, nopeus, atleettisuus ja paineensietokyky. Blackwoodilla on kuitenkin parannettavaa kokonaisvaltaisessa pelaamisessa.


title: Mackenzie Blackwood

text: Blackwood pelasi kaudella 2010–2011 Neebing Hawkin juniorijoukkueessa, jossa hän voitti mestaruuden ja palkittiin parhaana maalivahtina sekä kehittyneimpänä pelaajana. Seuraavalla kaudella 2011–2012 Blackwood pelasi Thunder Bay Kingsin juniorijoukkueessa, jonka jälkeen OHL-joukkue Barrie Colts varasi hänet 96. pelaajana kesällä 2012. Blackwood vietti kauden 2012–2013 GOJHL-junioriliigan Elmira Sigar Kingsissa. Hän aloitti Coltsissa seuraavalla kaudella 2013–2014, jolloin Blackwood kantoi joukkueen pääasiallisen torjuntavastuun. Hänet valittiin kauden päätteeksi OHL:n tulokkaiden tähdistökentälliseen.


title: Mackenzie Blackwood

text: Kahden OHL-kauden jälkeen New Jersey Devils varasi Blackwoodin toisella kierroksella 42. pelaajana . Hän oli varaustilaisuuden ensimmäisenä varattu Pohjois-Amerikassa pelannut maalivahti sekä toisena varattu maalivahti Ilja Samsonovin jälkeen. 4. marraskuuta 2015 Sudbury Wolvesia vastaan pelatussa OHL-ottelussa Blackwood huitaisi vastustajajoukkueen Danny Desrochersia vaarallisessa tilanteessa mailalla päähän. Desrochers ei loukkaantunut, mutta Blackwood sai tilanteesta kahdeksan ottelun pelikiellon.


title: Mackenzie Blackwood

text: Blackwood teki vuoden 2016 vaihteessa kolmivuotisen tulokassopimuksen New Jersey Devilsin kanssa. Hän pelasi kuitenkin vielä loppukauden OHL:n Coltsissa, jossa hänet valittiin sarjan parhaaksi maalivahdiksi.


title: Mackenzie Blackwood

text: Blackwood pelasi alle 20-vuotiaiden MM-kilpailuissa vuonna 2016. Hän oli sivussa turnauksen kaksi ensimmäistä ottelua, sillä Kanadan jääkiekkoliitto halusi kunnioittaa Blackwoodin OHL:ssä saamaa pelikieltoa.


title: Keltanuolimyrkkysammakko

text: Keltanuolimyrkkysammakko ("Dendrobates leucomelas") on nuolimyrkkysammakkoihin kuuluva sammakkolaji. Se on keltainen, ja siinä on mustia juovia ja läiskiä. Kooltaan se on noin 3–4 senttiä.


title: Keltanuolimyrkkysammakko

text: Lajia tavataan Venezuelan, Guyanan, Brasilian ja Kolumbian alueilla Etelä-Amerikassa. Keltanuolimyrkkysammakko viihtyy alavien maiden sademetsien matalassa kasvustossa.


title: Keltanuolimyrkkysammakko

text: Laji saavuttaa lisääntymiskypsyyden reilun vuoden ikäisenä. Naaraan munima kutu kuoriutuu noin 12–15 päivän kuluttua.


title: Pienten lukujen laki

text: Pienten lukujen laki () viittaa ihmisten taipumukseen tehdä yleistyksiä pienestä määrästä tietoa. He liioittelevat sitä, miten todennäköisesti pienissä otoksissa pitäisi olla havaittavissa odotetut populaation ominaisuudet. Toisin sanoen he yliarvioivat pienissä otoksissa olevaa tiedon määrää ja yleistävät havaintojaan naiivilla tavalla.


title: Jarmo Tyyskä

text: Jarmo Tyyskä on oulaistelainen valokuvaaja. Hän on työskennellyt valokuvaajana muun muassa sanomalehdille. Tyyskä on suorittanut valokuvaajan ammattitutkinnon ammattiopisto Lappiassa Torniossa. Tyyskän valokuvat käsittelevät usein humoristisesti maaseutuelämää.


title: Jarmo Tyyskä

text: Suomen Kameraseurojen Liitto valitsi Tyyskän vuoden kuvaajaksi vuonna 2004. Liitto myönsi hänelle suurmestarikuvaajan arvonimen. Kamera-lehti valitsi Tyyskän vuoden kuvaajaksi vuosina 1999 sekä 2002.


title: Surupukki

text: Surupukki: ruotsalaisia tieteistarinoita on vuonna 2015 ilmestynyt tieteisnovellikokoelma, jonka toimittivat Saara Henriksson ja Markku Soikkeli ja kustansi Osuuskumma. Novellit on suomentanut Christine Thorel. Kirjaan sisältyy Johan Jönssonin kirjoitus ”Ruotsalainen spefinovellistiikka uudella vuosituhannella”.


title: Raúl Albentosa

text: Raúl Albentosa Redal (s. 7. syyskuuta 1988 Alzira, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan keskuspuolustaja.


title: Raúl Albentosa

text: 21. heinäkuuta 2013 Albentosa siirtyi Segunda Divisióniin nousseeseen Eibariin. Hän teki ensimmäisen maalinsa 2. maaliskuuta 2013 ottelussa Sporting Gijónia vastaan. 16. tammikuuta 2015 Albentosa solmi 2,5-vuotisen sopimuksen englantilaisseura Derby Countyn kanssa ja hänestä maksettiin 600 000 euron siirtokorvaus.


title: Raúl Albentosa

text: Kesällä 2015 hän siirtyi kauden kestävällä lainasopimuksella espanjalaisseura Málagaan.


title: Margery Kempe

text: Margery Kempe (1373– n.1438) oli englantilainen mystikko. Hänen omaelämäkertansa on ensimmäinen englanniksi kirjoitettu elämäkertateos ja tärkeä kielentutkimuksen lähdeteos . Kempen voimakkaat uskonnolliset näyt ilmenivät hänelle useiden eri aistien, erityisesti kuulo- ja näköaistin, kautta. Ulkoisesti ne ilmenivät kontrolloimattomina ja äänekkäinä itkukohtauksina ja inspiroivat häntä suorittamaan laajoja pyhiinvaellusmatkoja 25 vuoden ajan.


title: Margery Kempe

text: Margery Kempe syntyi Norfolkin King´s Lynnissä vuonna 1373 kaupungin pormestarin tyttäreksi. Huolimatta vauraasta perhetaustastaan Kempe ei koskaan oppinut täysin lukutaitoiseksi, ja hänen omaelämäkertansa on itse asiassa kirjoitettu sanelemalla. Hän oli kuitenkin hyvin perehtynyt aikansa hartauskirjallisuuteen, ja erityisesti Nick Loven englanniksi kääntämä Meditationes Vitae Christi (engl. "The Mirror of the Blessed Life of Jesus Christ") on todennäköisesti vaikuttanut huomattavasti Kempen omaelämäkerran tyyliin.


title: Margery Kempe

text: Kempe kuvailee omaelämäkerrassaan uskonnollisten visioiden alkuperän juontuvan hänen ensimmäisen lapsensa syntymään. Hän kertoo nähneensä kauhistuttavia näkyjä paholaisista, jotka suostuttelevat hänet luopumaan uskostaan ja kannustavat väkivaltaiseen käyttäytymiseen ja itsetuhoisuuteen, minkä vuoksi hänet täytyy sitoa kiinni sänkyyn kahdeksaksi kuukaudeksi. Lopulta Kristus ilmestyy Kempelle näyssä ja parantaa hänet tilasta, jota Kempe itse nimittää mielenvikaisuudeksi, ja uskonnolliset näyt seuraavat Kempeä hänen loppuelämänsä ajan. Ensimmäisen Kristus-visionsa jälkeen Kempe kuvailee omaa käytöstään “järkeväksi ja viisaaksi” ja ryhtyy hoitamaan taloutta ja perhettään.


title: Margery Kempe

text: Kokemustensa inspiroimana Kempe koettaa turhaan pyytää aviomieheltään lupaa elää selibaatissa ja suorittaa pyhiinvaellus Jerusalemiin. Kempen aviomies suostuu vaatimuksiin vasta hänen synnytettyä 14 lasta ja maksettua miehensä tappioista syntyneet velat.


title: Margery Kempe

text: Kempe matkusteli 25 vuoden ajan laajasti ja vieraili Israelin ja Rooman lisäksi mm. Norjassa, Espanjassa ja Saksassa. Vuonna 1431 hän palasi takaisin Englantiin, kun hänen aviomiehensä sai vakavan aivovamman kaatuessaan alas portaita. Kempe matkusti vielä Saksaan vuosina 1433–1434 aviomiehensä kuoltua ja kuoli itse noin vuonna 1438.


title: Margery Kempe

text: Kempe mainitsee toistuvasti, että näkyjä on liian paljon eriteltäväksi ja että ne ovat liian monimutkaisia kuvailtavaksi. Osan näyistä hän paljastaa vain luotetuille ihmisille.


title: Margery Kempe

text: Kempe kyseenalaistaa omaa mielenterveyttään ja näkyjensä alkuperää jatkuvasti omaelämäkerrassaan ja konsultoi oman aikansa asiantuntijoita kuten Julian Norwichilaista, Lincolnin piispaa ja Canterburyn arkkipiispaa, jotka tarjoavat hänelle neuvoja ja tukea Osittain matkustelun syynä toimivat myös hänen lähipiirinsä syytökset harhaoppisuudesta, juoppoudesta, hulluudesta ja kaatumataudista, mutta häntä kannustaa myös halu saada “tietoa hengellisestä kehityksestään”. Hän ei myöskään ota näkyjään itsestäänselvyytenä , vaan asettaa näyille ehtoja ja vaatimuksia nähdäkseen pitävätkö näyt paikkansa.


title: Margery Kempe

text: Kempen uskonnolliseen kokemusmaailmaan kuului mm. jatkuva suhiseva ääni, jota hän piti epämiellyttävänä. Myöhemmin ääni muuttui kyyhkysen kujerrukseksi ja sitten punarinnan lauluksi oikeassa korvassa. Hän mainitsee myös kuulevansa jatkuvaa musiikkia ja puhetta, usein niin äänekkäästi, että hänellä on vaikeuksia kuulla ihmisiä samassa tilassa.


title: Margery Kempe

text: Suurin osa Kempen mainittavista uskonnollisista kokemuksista tapahtuu yleensä rukouksen aikana, erityisesti messun aikana tai pyhien esineiden läheisyydessä. Niiden tärkeimpänä tunnuspiirteinä Kempe mainitsee kontrolloimattomat itkukohtaukset , mutta myös kaatumiskohtaukset ja kouristukset, joiden aikana hän myös ilmehtii pelottavalla ja käsittämättömällä tavalla. Hän näkee myös eriasteisia näkyjä, joskus silmiensä läpi ja joskus mielikuvituksessaan. Osa näyistä sisältää myös miellyttäviä haju- ja tuntoaistimuksia. Hän myös kuvailee kokevansa jatkuvaa, miellyttävää sisäistä lämpöä.


title: Margery Kempe

text: Sisällöltään kokemukset käsittelevät melkein poikkeuksetta Kristusta tai neitsyt Mariaa tai muita keskeisiä Uuden testamentin henkilöitä, joskus myös tärkeitä pyhimyksiä. Useimmiten näyt ovat joko käskyjä, ohjeita tai dialogimuotoisia keskusteluja Kempen ja Kristuksen välillä.


title: Margery Kempe

text: Lopulta Kempe toteaa, että näyt todella ovat jumalallista alkuperää, ja on vakuuttunut siitä, että kyseessä ei ole mielisairaus.


title: Margery Kempe

text:
Kempen jatkuvia kokemuksia on selitetty mm. hysterialla, migreenillä ja epilepsialla.
Uskonnolliset kokemukset ovat yhteneviä psykoosin ja skitsofrenian oireiden kanssa, mutta niiden erona on, että uskonnolliset kokemukset ovat usein sävyltään positiivisia ja miellyttäviä, kun taas ensin mainitut ovat sisällöltään negatiivisia.


title: Margery Kempe

text: Kuvauksen perusteella on todennäköistä, että Kempe kärsi raskaudenjälkeisestä psykoosista, josta hän toipui terapeuttisten visioidensa avulla.


title: Margery Kempe

text: Ensisijaiset lähteet:Toissijaiset lähteet:


title: Nimr al-Nimr

text: Nimr al-Nimr (k. 2. tammikuuta 2016) oli saudiarabialainen šiiamuslimien uskonnollinen johtaja, joka puolusti šiiavähemmistön oikeuksia sunnien johtamassa Saudi-Arabiassa. Hänet tuomittiin kuolemaan kapinan lietsomisesta ja teloitettiin 2016.


title: Nimr al-Nimr

text: Nimr al-Nimr syntyi vuonna 1959 tai 1960 Awamian kylässä Qatifin piirikunnassa Saudi-Arabian Al-Šarqiyyan provinsissa. Hän matkusti Iraniin opiskelemaan teologiaa maassa vuonna 1979 tapahtuneen islamilaisen vallankumouksen jälkeen. Hän opiskeli myös Syyriassa ja palasi Saudi-Arabiaan vuonna 1994.


title: Nimr al-Nimr

text: Ennen pidättämistään vuonna 2012 al-Nimr esiintyi säännöllisesti kotimoskeijassaan Awamian kylässä Qatifin alueella Persianlahden rannikolla. Hänen saarnoissaan oli poliittisia sävyjä, ja hän oli suosittu erityisesti nuorten keskuudessa. Ennen vuotta 2012 al-Nimr oli ollut pidätettynä kaksi kertaa vuosina 2004 ja 2006. Al-Nimrillä oli tärkeä rooli arabikevään myötä vuonna 2011 alkaneissa mielenosoituksissa Saudi-Arabian itäosassa. Hän tuli tunnetuksi kansainvälisesti vaatimalla šiiojen syrjimisen lopettamista ja šiialaisten mielipidevankien vapauttamista. Al-Nimr vaati jo vuonna 2009 šiialaisten alueiden erottamista Saudi-Arabiasta ja esitti niiden liittämistä naapurimaa Bahrainiin. Al-Nimr toivoi Saudi-Arabian kuningasperheen syrjäyttämistä ja vapaiden vaalien järjestämistä. Kannattajiensa mukaan hän vältti kuitenkin viimeiseen saakka kehottamista väkivaltaan. Wikileaksin paljastamien tietojen mukaan al-Nimr tapasi amerikkalaisvirkamiehiä tarkoituksenaan ottaa etäisyyttä aiemmista amerikkalaisvastaisista ja Iranille myötämielisistä kannanotoistaan.


title: Nimr al-Nimr

text: Al-Nimrillä oli neljä lasta. Hänen vaimonsa kuoli syöpään New Yorkissa vuonna 2012.


title: Nimr al-Nimr

text: Poliisi pidätti al-Nimrin vuonna 2012 ja ampui häntä samassa yhteydessä reiteen. Hänen pidättämisensä aiheutti mielenosoituksia šiiaenemmistöisissä kaupungeissa. Al-Nimr todettiin syylliseksi kapinan lietsomiseen, kansalaistottelemattomuuteen ja aseen luvattomaan hallussapitoon. Hänen kuolemantuomionsa vahvistettiin lokakuussa 2014, ja teloitus pantiin täytäntöön 2. tammikuuta 2016.


title: Nimr al-Nimr

text: Al-Nimrin teloitus johti mielenosoituksiin Saudi-Arabian šiiaenemmistöisessä Al-Šarqiyyan provinsissa, sekä šiiaenemmistöisessä mutta sunnien hallitsemassa Bahrainissa ja muissa maissa. Iranissa mielenosoittajat hyökkäsivät Saudi-Arabian lähetystöön sytyttäen sen tuleen. Vastauksena Saudi-Arabia katkaisi diplomaattisuhteensa Iraniin. Saudi-Arabian esimerkkiä seurasivat myöhemmin sen liittolaiset Bahrain ja Sudan. Kuwait kutsui oman Iranin lähettiläänsä kotiin ja Yhdistyneet arabiemiirikunnat vähensi diplomaattista lähetystöään. Iranin mukaan sillä ei ollut virallista osaa lähetystön polttamiseen johtaneissa mielenosoituksissa.


title: Saint Asonia

text: Saint Asonia (tyyliteltynä SΔINT ΔSONIΔ) on 2014 perustettu kanadalaisamerikkalainen rockyhtye. Yhtyeen jäsenet ovat Adam Gontier (laulu ja kitara), Mike Mushok (kitara), Corey Lowery (basso) ja Rich Beddoe (rummut). Yhtye julkaisi debyyttialbuminsa "Saint asonia" 31.7.2015.


title: Saint Asonia

text: Yhtyeen on sanottu olevan rockin "supergroup" johtuen yhtyeen aikaisemmista yhtyeistä joita olivat muunmuasa Three Days Grace, Staind, Sevendust ja Eye Empire.


title: Saint Asonia

text: Saint Asonia on esiintynyt Suomessa kerran, 18.11.2015 Mötley Crüen lämmittelybändinä.


title: Pertti J. Neuvonen

text: Pertti Jaakko Neuvonen (synt. ) on suomalainen kliininen farmakologi. Hän on tullut laajalti tunnetuksi esimerkiksi lääkehiilen sopivuuden esilletuojana myrkytysten ensihoidossa ja lääkkeiden yhteisvaikutusten selvittäjänä. Helsingin yliopiston kliinisen farmakologian emeritusprofessori ja HYKS:n ylilääkäri Neuvonen jatkanut aktiivista tutkimus- ja opetustyötään myös eläkevuosinaan. Hän oli eräs kansainvälisesti eniten siteerattuja suomalaisia lääketieteen ja Helsingin yliopiston huippututkijoita.


title: Pertti J. Neuvonen

text: Pertti J. Neuvonen valmistui lääkäriksi 1970 ja väitteli vuonna 1971 Helsingin yliopistossa. Kliinisen farmakologian erikoislääkäri 1977. Hän oli kliinisen farmakologian opettaja ja vt. professori Helsingin yliopistossa (1972–1988), professori ja Farmakologian laitoksen johtajana Turun yliopistossa (1988–1992) ja professorina ja Kliinisen farmakologian osaston johtaja Helsingin yliopistossa (1992–2011), nyttemmin emeritusprofessori. Helsingin yliopiston kliinisen farmakologian professorina ja HYKS:n ylilääkärinä Neuvonen on toiminut myös Myrkytystietokeskuksen johtavana asiantuntijana.


title: Pertti J. Neuvonen

text: Tutkijauransa alkuvaiheessa Neuvonen paneutui erityisesti lääkkeiden absorptioon. Jo 1970-luvulla hänen kliiniseti tärkeät tutkimuslöydöksensä tetrasykliinien vuorovaikutuksesta raudan ja muiden bivalenttien kationien kanssa saavuttivat kansainvälistä mainetta. Hänen ryhmänsä tutkimustyö suun kautta nautitun lääkehiilen parissa 1970- ja 1980-luvulla vaikutti keskeisesti siihen, että suuriannoksinen lääkehiili tuli 1980-luvulla kansainvälisestikin yleiseen käyttöön monien akuuttien myrkytystapausten ensihoidossa, mm. korvaamaan imeytymisen estäjänä sitä ennen sovelletun oksettamisen ja mahahuuhtelun.


title: Pertti J. Neuvonen

text: 1990-luvun alussa Neuvonen keskittyi tutkimustyössään sytokromi P450 -entsyymien inhibitio- ja induktiovaikutuksiin lääkeaineiden yhteisvaikutuksessa. Hänen tutkimusryhmänsä osoitti ensimmäisenä eräiden lääkeaineiden pitoisuuden veressä voivan kymmenkertaistua ja joskus jopa satakertaistua sytokromi P450:n inhibitiovaikutuksen johdosta. Sittemmin hän on osallistunut myös farmakogenetiikan tutkimukseen ja ihmisen perimän osuuden ymmärtämiseen lääkehoidossa. Hänen tutkimuslöytönsä ovat merkittävästi parantaneet lääkehoidon turvallisuutta ja tehokkuutta sekä hyödyttäneet lääkekehityksen periaatteiden ja ohjeistuksen kehittämistä. Vaarallisten lääkeyhteisvaikutusten paljastuminen on monasti johtanut lääkkeen käytön rajoituksiin ja joskus sen poistamiseen käytöstä.


title: Pertti J. Neuvonen

text: Vuoden 2015 loppuun mennessä Neuvonen oli julkaissut tai ollut mukana yli 500 alkuperäisartikkelissa ja yli 150 vertaisarvioidussa artikkelissa ja oppikirjan luvussa. Julkaisutoiminta jatkuu edelleen aktiivisena. Hänen tuotantoonsa on viitattu erittäin laajalti, mikä kuvastaa hänen julkaisujensa erinomaista tieteellistä laatua ja tutkimustyön verkottumista. Viittauksia tuotantoon oli kertynyt joulukuuhun 2015 mennessä yhteensä noin 20 000, jolloin hän oli yksi maailman eniten siteerattuja lääkeaineopin tutkijoita (ISIHighlyCited.com). Hän on ollut kliinisen farmakologian ja lääkehoidon oppikirjan toimituskunnan puheenjohtaja (1994, 2002 ja 2011) ja viiden kansainvälisen tieteellisen julkaisun toimituskunnan jäsen.


title: Pertti J. Neuvonen

text: Professori Neuvonen on edistänyt huomattavalla tavalla alansa tutkijakoulutusta ja on Kliininen lääketutkimus -tutkijakoulun perustaja. Hän on ohjannut v. 2015 mennessä Helsingin tai Turun yliopistossa 44 jo valmistunutta väitöskirjaa ja ollut mentorina yli kymmenessä muussa jo valmistuneessa väitöskirjaprojektissa. Hänelle on myönnetty Lauri Saxenin palkinto vuonna 1997 ja Maud Kuistilan palkinto vuonna 2003 poikkeuksellisista ansioistaan lääketieteen tutkijakouluttajana. Professori Neuvosen aiempiin väitöskirjaoppilaisiin, jotka ovat jo saavuttaneet huomattavaa menestystä tutkijaurallaan, lukeutuvat muun muassa anestesiologian ja tehohoidon professori Klaus Olkkola, kliinisen farmakologian ja yksilöllisen lääketieteen professori Janne Backman (s. 1968) ja farmakogenetiikan professori Mikko Niemi (s. 1975).


title: Kaikkien aikojen kosinta

text: Kaikkien aikojen kosinta on realityohjelma, jossa juontaja Olli Herman auttaa kosijoita yllättämään rakkaansa ikimuistettavalla koskettavalla ja tyylikkäällä tavalla. Ensimmäinen jakso esitettiin AVA-kanavalla 23. syyskuuta 2014.


title: Antti Meriläinen

text: Antti Meriläinen (7. lokakuuta 1887 Sotkamo – 5. maaliskuuta 1942 Sotkamo) oli suomalainen maanviljelijä ja sosialidemokraattien kansanedustaja.


title: Antti Meriläinen

text: Meriläisen vanhemmat olivat maanviljelijä Matti Meriläinen ja Loviisa Kovalainen. Hän kävi kansakoulun ja maamieskoulun. Meriläinen toimi maanviljelijänä Sotkamossa. Antti Meriläisen veli Matti Meriläinen oli maanviljelijä ja Suomen kansan demokraattisen liiton kansanedustaja.


title: Antti Meriläinen

text: Meriläinen oli kansanedustajana 1919–1922 ja 1930–1939 edustaen Oulun läänin eteläistä vaalipiiriä. Hän oli presidentin valitsijamiehenä vuosien 1931, 1937 ja 1940 presidentinvaaleissa. Meriläinen oli Osuuskassojen keskuslainarahaston ja Osuuskassojen keskusliiton hallintoneuvostojen jäsenenä. Hän kuului myös Kainuun osuusliikkeen edustajistoon ja hallintoneuvostoon.


title: Shantel VanSanten

text: Shantel Yvonne VanSanten (s. 25. heinäkuuta 1985 Minnesota, Yhdysvallat) on yhdysvaltalainen malli ja näyttelijä. Mallina hän on esiintynyt Teen Vogue- ja Seventeen-lehtien sivuilla. Televisiossa VanSanten on tunnettu Quinn Jamesina The CW:n sarjassa "Tunteet pelissä" sekä samalla televisiokanavalla esitetyn DC Comicsin sarjakuvaan perustuvan sarjan "The Flash" toisesta kaudesta, jossa hän näyttelee Patty Spivotia. Hänet tunnetaan myös näistä elokuvista: "The Final Destination", "You and I" ja "Something Wicked".


title: Shantel VanSanten

text: VanSanten aloitti mallin uran 15-vuotiaana Page Parkesin mallina.


title: Shantel VanSanten

text: VanSanten sai ensimmäisen suuren televisiosoorlinsa vuonna 2009 The CW:n nuortensarjasta "Tunteet pelissä", jossa hän esitti Quinn Jamesia.


title: Shantel VanSanten

text:
2014 VanSanten valittiin pääroolin Foxin draamasarjaan "Gang Related".
Vuonna 2015 VanSanten valittiin Vera Buckleyn rooliin The CW:n scifisarjaan "Sanansaattajat".


title: Shantel VanSanten

text: VanSanten esitti Patty Spivottia The CW:n "The Flash" sarjassa vuosina 2015–2016.


title: Leonid Rešetnikov

text: Leonid Rešetnikov (; s. 1947) on Venäjän ulkomaantiedustelun (SVR) kenraaliluutnantti, professori ja historiatieteiden tohtori. Ennen siirtymistään Venäjän strategisten tutkimusten instituutin (RISI) johtajaksi 2009 Rešetnikov toimi Venäjän ulkomaantiedustelun (SVR) informaatio- ja analyysiosaston päällikkönä.


title: Leonid Rešetnikov

text: Rešetnikov syntyi Potsdamissa sotilasperheeseen 1947. Hän valmistui historioitsijaksi Harkovasta ja valmisteli väitöskirjaansa Sofiassa 1971–1974 ja väitteli siellä historiatieteiden tohtoriksi. Rešetnikov työskenteli Venäjän tiedeakatemiassa 1974–1976 ja siirtyi Venäjän ulkomaantiedustelun palvelukseen 1978. Hänet ylennettiin kenraalikuntaan 1995. Rešetnikov nimitettiin huhtikuussa 2009 Venäjän strategisten tutkimusten instituutin johtajaksi. RISI oli aikaisemmin Venäjän ulkomaantiedustelun suljettu tutkimuslaitos, joka siirrettiin Venäjän presidentinhallinnon yhteyteen.


title: Leonid Rešetnikov

text: Rešetnikovilla on useita luottamustehtäviä ja hänelle on myönnetty valtiollisia kunniamerkkejä. Rešetnikov on naimisissa ja hänellä on kaksi tytärtä.


title: Mika Hentunen

text: Mika Hentunen (s. 1966) on Yleisradion ulkomaantoimittaja.


title: Mika Hentunen

text: Kauppatieteiden maisteriksi valmistuttuaan Mika Hentunen toimi freelance-toimittajana Münchenissä, Soulissa ja Pariisissa. Hän teki töitä Yleisradiolle, jonka palvelukseen hän palasi vuonna 2009. Vuosina 1999–2001 hän toimi MTV3:n Eurooppa-kirjeenvaihtajana ja 2001–2007 MTV3:n ja Suomen Tietotoimiston Yhdysvaltain-kirjeenvaihtajana.


title: Mika Hentunen

text: Hentunen on myös tehnyt lukuisia äänikirjoja.


title: Mika Hentunen

text: Hentunen on koulutukseltaan kauppatieteiden maisteri. Hän on naimisissa toimittaja, toimitusjohtaja Kristiina Heleniuksen kanssa. He tapasivat opiskeluaikoina Turun kauppakorkeakoulussa, ja heillä on aikuinen tytär.


title: Kankarilampi

text: Kankarilampi on Pirkanmaalla Kihniössä Ratikylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kankarilampi on osa Vääräjoen valuma-aluetta.


title: Kankarilampi

text: Lammen pituus on 450 metriä, leveys 150 metriä ja sen pinta-ala on 4,6 hehtaaria. Se sijaitsee tiheästi ojitetussa suomaastossa Iso Ristinevan kaakkoispuolella, minkä takia siihen on kaivettu parikymmentä suo-ojaa. Yksi näistä on lammen laskuoja, joka virtaa noin neljä kilometriä suo-ojien verkoston läpi Iso Kokonlampeen. Rantaviivan pituus on 1,1, kilometriä. Etelänpuoleiseen rantaan on rakennettu yksi vapaa-ajan asunto, jolle johtaa tie Kihniön keskustasta.


title: Iso Kokonlampi

text: Iso Kokonlampi on Pirkanmaalla Kihniössä Naarminkylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Kokonlampi on osa Vääräjoen valuma-aluetta.


title: Iso Kokonlampi

text: Lammen pituus on 300 metriä, leveys 200 metriä ja sen pinta-ala on 4,3 hehtaaria. Se sijaitsee kangasmaastossa notkossa olevalla suolla. Sen ympäristö on ojitettu ja kaksi suo-ojaa laskee lampeen. Toinen ojista tuo Kankarilammen vedet. Lammen laskujoki on Vääräjoki, joka laskee Kankarinjärveen. Rantaviivan pituus on 900 metriä ja se on täysin rakentamaton eikä sinne johda teitä.